sagorsarker/bangla-wikipedia huggingface dataset:
মোনেমবাসিয়া মসজিদ

মোনেমবাসিয়ার মসজিদ ( , ) হলো একটি ঐতিহাসিক অটোমান ধর্মীয় ভবন যা নিম্ন মধ্যযুগীয় শহর মোনেমভাসিয়া, পেলোপনিস, গ্রীসে অবস্থিত। ১৮৩০ সালে গ্রিসের স্বাধীনতার পরে, এটি সংক্ষিপ্তভাবে একটি কারাগার হিসেবে ব্যবহৃত হয়েছিল। পুনরুদ্ধার করা পুরানো মসজিদটি ১৯৯৯ সাল থেকে শহরের প্রত্নতাত্ত্বিক সংগ্রহে রয়েছে।
১৫৪০ সালের নভেম্বরে, যখন অটোমানরা মোনেমবাসিয়া দখল করে, তখন ভেনিস প্রজাতন্ত্রের দ্বারা শাসিত ছিল। বিজয়ের পরপরই, ক্রিস্টোস এলকোমেনোসের মেট্রোপলিটন চার্চের উল্টোদিকে নিম্ন শহরের কেন্দ্রীয় চত্বরের দক্ষিণে একটি মসজিদ নির্মাণ করা হয়। স্থানীয় ঐতিহ্য অনুসারে, ভবনটি অষ্টম শতাব্দীতে মোনেমবাসিয়ার বিশপ সেন্ট পিটারকে উৎসর্গ করা ১৬ শতকের একটি ভিনিসিয়ান গির্জার জায়গায় নির্মিত। তবে, স্মৃতিস্তম্ভের নিচের অংশে ক্রিপ্টের বর্তমান স্থাপত্যে কোনো প্রত্নতাত্ত্বিক প্রমাণ একটি গির্জার প্রাথমিক উপস্থিতি প্রমাণ করে বলে মনে হয় না। ঐতিহাসিক চারিস কালিগার মতে, একটি অসমাপ্ত ভেনিসিয়ান লগগিয়া সম্ভবত মসজিদের আগে থাকতে পারে। 
মোনেমবাসিয়ার দ্বিতীয় ভেনিসীয় শাসনের সময় (১৬৯০-১৭১৫), ভবনটিকে একটি ধর্মশালায় রূপান্তরিত করা হয়েছিল, সম্ভবত ক্যাপুচিন সন্ন্যাসীদের উদ্যোগে, অথবা সম্ভবত পাডুয়ার সেন্ট অ্যান্থনিকে উৎসর্গ করা একটি গির্জায় পরিণত করা হয়েছিল। দ্বিতীয় উসমানীয় আধিপত্যে (১৭১৫-১৮২১) এটিকে মুসলিম উপাসনালয়ে রূপান্তরিত করা হয়, এবং তারপর ১৮৩০ সালে গ্রিসের স্বাধীনতার পর এটিকে একটি কারাগারে পরিণত হয়, এই তথ্যটি কূটনীতিক টমাস ওয়াইস দ্বারা প্রমাণিত। বিংশ শতাব্দীর শুরুতে, যখন স্থপতি এবং ইতিহাসবিদ রামসে ট্র্যাকোয়ার মোনেমবাসিয়া পরিদর্শন করেন, তখন স্থানটি একটি ক্যাফে হিসেবে পরিবেশিত হয়েছিল বলে জানান। 
১৯৯৯ সাল থেকে, পুনরুদ্ধারের কাজ শেষের পর, এই পুরানো মসজিদে মোনেমবাসিয়ার প্রত্নতাত্ত্বিক সংগ্রহের পাশাপাশি বাইজেন্টাইন প্রাচীনত্বের ৫ম ইফোরেটের অফিস ছিল। বিশেষ করে, ১২ শতকের গির্জার একটি মার্বেল অবশেষ, হাগিয়া সোফিয়ার গির্জার ভাস্কর্য উপাদান, সিরামিক এবং প্রারম্ভিক খ্রিস্টীয় সময় থেকে অটোমান আমলের শেষ পর্যন্ত দৈনন্দিন জিনিসপত্র প্রদর্শন করা হয় এখানে। 
ক্রমাগত পুনর্গঠন এবং ব্যবহারের পরিবর্তনের কারণে স্মৃতিস্তম্ভের স্থাপত্য আজকাল পাঠোদ্ধার করা কঠিন। ভবনটিতে বর্তমানে একটি বর্গাকার প্রার্থনা কক্ষ রয়েছে যার অভ্যন্তরীণ অংশ ৬.৫ মিটার, পশ্চিমে একটি আয়তক্ষেত্রাকার সম্প্রসারণ অংশ আছে, যেখানে উত্তর দিকে একটি দ্বিতল কক্ষ আছে যা এখন দর্শনার্থীদের জন্য একটি অভ্যর্থনা এবং প্রত্নতাত্ত্বিক অফিস হিসেবে কাজ করে। যদিও মিহরাব ও বারান্দা সংরক্ষণ করা যায়নি। গম্বুজটি, মূলত ৮.৫ মিটার উচ্চতায় শেষ হয়, চারটি স্কুইঞ্চের উপর অধিষ্ঠিত। মিনারটি, যা একসময় দক্ষিণ-পশ্চিম কোণ দখল করে রেখেছিল, তা আর টিকে নেই।
সুবর্ণভূমি

সুবর্ণভূমি ( "সুৱার্ণাভূমি"; ; ; , ; ; ) হল এক স্থাননাম, যা বিভিন্ন প্রাচীন ভারতীয় এবং বৌদ্ধ সূত্রে কথিত আছে, যেমন মহাবংশ, জাতক কাহিনী ও রামায়ণ।
যদিও এর সঠিক অবস্থান অজানা এবং বিতর্কের বিষয়, সুবর্ণভূমি ভারত মহাসাগরের এক গুরুত্বপূর্ণ বন্দর ছিল। বসরা, উবুল্লাহ এবং সিরাফের মতো সমৃদ্ধ বন্দর থেকে মাস্কাট, মালাবার, সিংহল, নিকোবর, কেদাহ এবং মালাক্কা হয়ে কথিত সুবর্ণভূমিতে বাণিজ্য হত।
সুবর্ণভূমির অবস্থান নিয়ে পণ্ডিত ও জাতীয়তাবাদীদের মধ্যে বহু বিতর্ক হয়েছে। এটি এশিয়ার ইতিহাসে সবথেকে রহস্যময় ও বিতর্কমূলক স্থাননামের মধ্যে অন্যতম। পণ্ডিতেরা দুটি অঞ্চলকে প্রাচীন সুবর্ণভূমির অবস্থান হিসেবে চিহ্নিত করেছেন: দ্বীপীয় দক্ষিণপূর্ব এশিয়া এবং দক্ষিণ ভারত।
ফুনান (প্রথম থেকে সপ্তম শতক) কম্বোডিয়ার ইতিহাসে প্রথম রাজ্য ছিল এবং এটি দক্ষিণপূর্ব এশিয়ার প্রথম ভারতীয়কৃত রাজ্য ছিল। হিন্দু ও বৌদ্ধ উভয় ধর্ম রাজ্যে বিরাজ করতে। চৈনিক সূত্র অনুযায়ী, ফুনানের দুজন বৌদ্ধ সন্ন্যাসী পঞ্চম থেকে ষষ্ঠ শতক পর্যন্ত চীনে বাস করতেন এবং সংস্কৃত বা প্রাকৃত ভাষায় বিভিন্ন বৌদ্ধ সূত্রকে চীনা ভাষায় অনুবাদ করেছিলেন।
রবীন্দ্রনাথ ঠাকুরের কবিতা "আমার সোনার বাংলার" প্রচলিত ব্যাখ্যার দ্বারা এটা দাবি করা হয় যে সুবর্ণভূমি আসলে মধ্য বঙ্গের সোনারগাঁও। কিছু জৈন সূত্রে লেখা আছে যে অঙ্গের বণিকেরা নিয়মিত সুবর্ণভূমির দিকে যাতায়াত করত এবং প্রাচীন বঙ্গ প্রকৃতপক্ষে অঙ্গের খুব নিকটে অবস্থিত, যা গাঙ্গেয় বদ্বীপের বিভিন্ন নদী দ্বারা যুক্ত। কিছু প্রাচীন ভারতীয় ও দক্ষিণপূর্ব এশিয়ার সূত্রে বঙ্গকে "বাণিজ্যিক দেশ" বলে অভিহিত করা হয়েছিল, যার সঙ্গে বিভিন্ন দ্রাবিড় রাজ্য, সিংহল, জাভা ও সুমাত্রার বাণিজ্যিক সম্পর্ক ছিল। সিংহলী পরম্পরা অনুযায়ী, সিংহলের প্রথম রাজা বিজয় সিংহ বঙ্গ থেকে এসেছিলেন। এছাড়া অঞ্চলটি সাধারণত সোনালি রঙের সঙ্গে জড়িত ছিল এবং বঙ্গের পলিমাটি তার সোনালি রং, সোনালি শস্য (চাল), সোনালি ফল (আম), সোনালি খনিজ (সোনা) এবং হলুদ-বাদামি বর্ণের মানুষদের জন্য পরিচিত ছিল। প্রাচীন সংস্কৃত সূত্রে বঙ্গকে "গৌড়দেশ" (সোনালি দেশ) বলে অভিহিত করা হয়েছে। সালতানাত এবং মুঘল আমলে বঙ্গের সোনারগাঁও (সোনালি গ্রাম) নামক সমৃদ্ধ বাণিজ্যনগরী ছিল, যা গ্র্যান্ড ট্রাঙ্ক রোড দ্বারা উত্তর ভারতের সঙ্গে যুক্ত ছিল। বিভিন্ন আরবি, ফার্সি ও চীনা ভ্রমণকারী, যেমন ইবন বতুতা এবং চেং হে সেখানে গিয়েছিলেন। এখনো পর্যন্ত বাঙালিরা নিজেদের অঞ্চলকে "সোনার বাংলা" বলে এবং বাংলাদেশের জাতীয় সঙ্গীত হলো "আমার সোনার বাংলা"।
পারভেজ আজিজ

পারভেজ আজিজ (জন্ম ২৩ ডিসেম্বর ১৯৭৫) একজন পাকিস্তানি ক্রিকেটার । তিনি ১৯৯৭ থেকে ২০০৭ সাল পর্যন্ত ৪১টি প্রথম-শ্রেণীর এবং ১৭টি লিস্ট এ ম্যাচ খেলেছেন ২০০৪-০৫ মৌসুমের জাতীয় টি-টোয়েন্টি কাপে রাওয়ালপিন্ডি র‍্যামসের পক্ষে হয়ে ২৫ এপ্রিল ২০০৫ সালে টি-টোয়েন্টি-তে অভিষেক ঘটে।
লেস বোথাম

লেস বোথাম (৫ মে ১৯৩০ – ১৭ এপ্রিল ১৯৯৯) ছিলেন একজন অস্ট্রেলীয় ক্রিকেটার। তিনি ১৯৫৬ থেকে ১৯৬০ সাল পর্যন্ত ভিক্টোরিয়া ক্রিকেট দলের পক্ষে হয়ে আটটি প্রথম-শ্রেণীর ক্রিকেট ম্যাচ খেলেন।
ফয়সাল আফ্রিদি

ফয়সাল আফ্রিদি (জন্ম ৩১ ডিসেম্বর ১৯৭৭) একজন পাকিস্তানি ক্রিকেট আম্পায়ার এবং সাবেক ক্রিকেটার । ১৯৯৮ থেকে ২০০৮ সাল পর্যন্ত ৫৩টি প্রথম-শ্রেণীর এবং ৩৫টি লিস্ট এ ম্যাচ খেলেছেন ২০১৭ সালের ২১ অক্টোবর ২০১৭-১৮ মৌসুমের কায়েদ-ই-আজম ট্রফিতে ন্যাশনাল ব্যাংক অব পাকিস্তান এবং ওয়াটার অ্যান্ড পাওয়ার ডেভেলপমেন্ট অথরিটির মধ্যকার খেলায় তিনি আম্পায়ার হিসেবে দায়িত্ব পালন করেন। ২০১৮ সালের ডিসেম্বরে, ২০১৮-১৯ মৌসুমের কায়েদ-ই-আজম ট্রফির ফাইনালের জন্য মাঠের আম্পায়ারদের একজন ছিলেন। 
২০২১ সালের অক্টোবরে, সোজাব রাজার স্থলাভিষিক্ত করে আফ্রিদিকে আইসিসি আম্পায়ারদের আন্তর্জাতিক প্যানেলে উন্নীত করা হয়েছিল। ২৩ সেপ্টেম্বর ২০২২ সালে,পাকিস্তান এবং ইংল্যান্ডের মধ্যেকার খেলায় প্রথম আন্তর্জাতিক টি-টোয়েন্টি (T20I) ম্যাচে আম্পায়াররিত্ব করেন।
স্টিফেন হ্যারিস (আম্পায়ার)

স্টিফেন হ্যারিস (জন্ম ৫ জুলাই ১৯৮০) একজন দক্ষিণ আফ্রিকার ক্রিকেট আম্পায়ার । সানফয়েল সিরিজ টুর্নামেন্টের ম্যাচে আম্পায়াররিত্ব করেন। তিনি ক্রিকেট দক্ষিণ আফ্রিকার প্রথম-শ্রেণীর ম্যাচের আম্পায়ার প্যানেলের সদস্য। ।
মিষ্টিকারক

মিষ্টিকারক বলতে খাদ্য বা পানীয়তে যোগ করা এমন সব পদার্থকে বোঝায়, যেগুলি ঐ খাদ্য বা পানীয়তে মিষ্টি স্বাদ যোগ করে, কারণ হয় সেগুলিতে কোনও এক ধরনের চিনি থাকে, কিংবা কোনও মিষ্টি স্বাদযুক্ত চিনি প্রতিস্থাপক থাকে। অনেক কৃত্রিম মিষ্টিকারক উদ্ভাবন করা হয়েছে এবং এগুলিকে বর্তমানে বাণিজ্যিকভাবে উৎপাদিত খাদ্য ও পানীয়ে ব্যবহার করা হচ্ছে। প্রাকৃতিক চিনিহীন মিষ্টিকারকও রয়েছে, যেমন যষ্টিমধুতে প্রাপ্ত গ্লিসারাইজিন (glycyrrhizin)।
মাদাল্লাহ আল উলায়ান

মাদাল্লাহ আল উলায়ান (, ; জন্ম: ২৫ আগস্ট ১৯৯৪) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং সৌদি আরব জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় হিসেবে খেলেন।
মাদাল্লাহ ২০১৯ সালে সৌদি আরবের হয়ে আন্তর্জাতিক পর্যায়ে অভিষেক করেছেন; সৌদি আরবের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
মাদাল্লাহ আল উলায়ান ১৯৯৪ সালের ২৫শে আগস্ট তারিখে সৌদি আরবের মক্কায় জন্মগ্রহণ করেছেন এবং সেখানেই তার শৈশব অতিবাহিত করেছেন।
ডেরেক ওয়াকার (ক্রিকেটার)

ডেরেক জন ওয়াকার (জন্ম ২৩ নভেম্বর ১৯৫৯) একজন নিউজিল্যান্ডীয় ক্রিকেট আম্পায়ার এবং প্রাক্তন খেলোয়াড়। জুন ২০১৬ সাল পর্যন্ত আম্পায়ার এবং রেফারিদের আন্তর্জাতিক প্যানেলের সদস্য ছিলেন, যখন তাকে নিউজিল্যান্ডের জাতীয় প্যানেলে হীনপদস্থ করা হয়েছিল।
অ্যালকন বোম্যান

অ্যালকন বোম্যান (১০ মে ১৮৬২ – ৩০ জুন ১৯৩৮) ছিলেন একজন অস্ট্রেলিয়ান ক্রিকেটার । ১৮৯১ এবং ১৮৯২ সাল পর্যন্ত ভিক্টোরিয়ার হয়ে দুটি প্রথম-শ্রেণীর ক্রিকেট ম্যাচ খেলেন।
২০২৩ বাংলায় তাপপ্রবাহ

<nowiki> </nowiki>২০২৩ বাংলায় তাপপ্রবাহ হচ্ছে বাংলায় প্রবাহমান তীব্র তাপপ্রবাহ ও বিহার, উডিষ্যা এবং ত্রিপুরা-মেঘালয়ের কিছু অংশে প্রবাহমান মৃদু তাপপ্রবাহ। এপ্রিল মাসের প্রারম্ভে এ তাপপ্রবাহ শুরু হয় যা এ অঞ্চলের ইতিহাসে প্রায় অর্ধ-শতাব্দিকালে সর্বোচ্চ এবং বাংলাদেশের চুয়াডাঙ্গায় জেলায় ১৫ এপ্রিল সর্বোচ্চ ৪২.২ ডিগ্রি তাপমাত্রা নথিভুক্ত করা হয়।
তাপপ্রবাহের দরুন স্বাস্থ্য সতর্কতা জারি করা হয়, বিদ্যালয় ও অফিস ঘন্টা গুলো চলমান রাখা ব্যাহত হয়, বিদ্যুৎ বিভ্রাট হয় তথাপি সাধারণ জীবযাপনের অস্বাভাবিক ব্যাঘাত দেখা দিয়েছে।
ওয়ার্ল্ড ওয়েদার অ্যাট্রিবিউশনের মে মাসের একটি গবেষণায় দেখা গেছে যে ভারত ও বাংলাদেশে জলবায়ু পরিবর্তনের কারণে তাপপ্রবাহের সম্ভাবনা কমপক্ষে ৩০ গুণ বেশি ছিল এবং জলবায়ু পরিবর্তন এপ্রিলে তাপমাত্রা প্রায় ২ ডিগ্রি সেলসিয়াস (৩.৬ ডিগ্রি ফারেনহাইট) বৃদ্ধি করে।
বাংলাদেশ কোথাও মৃদু তাপপ্রবাহ এবং কোথাও তীব্র তাপপ্রবাহ দেখা যায়। তাপমাত্রা বৃদ্ধি পাওয়ার সাথে বাযুর আদ্রতাও হ্রাস পেয়েছিলো। ১৬ই এপ্রিল বাংলাদেশের রাজধানী ঢাকা ৫৮ বছর পর আরেকটি তীব্র দাবদাহের দিন দেখে, যেদিন তাপমাত্রা ৪০.৪ ডিগ্রি সেলসিয়াস তাপমাত্রা নথিভুক্ত করা হয়। একইদিন, তীব্র তাপপ্রবাহকে সংকট হিসেবে উল্লেখ করে তা মোকাবেলায় ‘তাপমাত্রাজনিত জরুরি অবস্থা’ জারি করা হতে পারে বলে গণমাধ্যমকে জানান বাংলাদেশের পরিবেশমন্ত্রী মো. শাহাব উদ্দীন।
এপ্রিল মাসের প্রারম্ভকালে পশ্চিমবঙ্গে মৃদু তাপপ্রবাহ দেখা যায়। ১৩ এপ্রিল কলকাতায় ৩৯.৬ ডিগ্রি তাপমাত্রা নথিভুক্ত করা হয়। ভারতের আবহাওয়া বিজ্ঞান দপ্তর পশ্চিমবঙ্গে তাপপ্রবাহের সতর্কতা জারি করে এবং রাজ্য সরকার তাপপ্রবাহের দরুণ রাজ্যের সব শিক্ষা প্রতিষ্ঠান বন্ধ ঘোষণা করে।
মে মাসের জুড়ে তাপমাত্রা হ্রাসবৃদ্ধি হতে থাকে, কোথায় ঝড়-বৃষ্টি, কোথাও মৃদু থেকে তীব্র তাপপ্রবাহ হয়। ৯ মে আবহাওয়ার পুর্বাভাসে বলা হয় দেশের পাঁচ জেলায় তীব্র তাপপ্রবাহ এবং কয়েকটি জেলায় মৃদু তাপপ্রবাহ বয়ে যাচ্ছে। ৮ ও ৯ মে চুয়াডাঙ্গায় ৪১ ডিগ্রি সেলসিয়াস তাপমাত্রা নথিভুক্ত করা হয়, ৯ মে কুমারখালীতে ও নেত্রকোনায় ৪০.৫ ডিগ্রি সেলসিয়াস এবং রাজশাহীতে ৪০.৩ ডিগ্রি সেলসিয়াস তাপমাত্রা নথিভুক্ত করে আবহাওয়া অধিদপ্তর। ২১শে মে বাংলাদেশ আবহাওয়া অধিদপ্তরের সংবাদ বিজ্ঞপ্তিতে বলা হয় রাজশাহী, পাবনা, যশোর ও চুয়াডাঙ্গা জেলার ওপর দিয়ে মৃদু তাপপ্রবাহ বয়ে যাচ্ছে এবং তা অব্যাহত থাকতে পারে। মাসের শেষদিকে তাপমাত্রা বাড়তে থাকে, ৩১শে মে আবহাওয়া অধিদপ্তরের পূর্বাভাসে বলা হয় দেশে মৃদু থেকে মাঝারি তাপপ্রবাহ বয়ে যাচ্ছে যা অব্যাহত থাকবে।
২৭শে মে পশ্চিমবঙ্গে তাপপ্রবাহের সতর্কতা জারি করা হয়। ভারতের আবহাওয়া দপ্তর আশংকা করে, মে মাসের শেষে এবং জুনে তাপমাত্রা ৪০ ডিগ্রির সেলসিয়াস অতিক্রম করতে পারে।
জুনের প্রারম্ভে তাপমাত্রা বেড়ে যায়, ২রা জুন বাংলাদেশের রংপুর, দিনাজপুর, রাজশাহী ও সৈয়দপুর জেলার ওপর দিয়ে তীব্র তাপপ্রবাহ এবং সিলেট, পটুয়াখালী, ভোলা, বরিশাল, চাঁদপুর, নোয়াখালী ও ফেনী জেলাসহ ঢাকা, ময়মনসিংহ, খুলনা বিভাগ, রংপুর ও রাজশাহী বিভাগের কিছু অংশের ওপর দিয়ে মৃদু তাপপ্রবাহ বয়ে যাওয়া শুরু হয়। এ সময় দেশের সর্বোচ্চ তাপমাত্রা ৪১ ডিগ্রি সেলসিয়াস নথিভুক্ত করা হয়।
ভারতীয় আবহাওয়া দপ্তরের সংবাদ বিজ্ঞপ্তিতে বলা হয় কলকাতাসহ পশ্চিমবঙ্গের একাধিক জেলায় মৃদু ও তীব্র তাপপ্রবাহ চলছে এবং তা ৭ জুন পর্যন্ত অব্যাহত থাকতে পারে।
আতিক আহমেদ

আতিক আহমেদ ( ১০ আগস্ট, ১৯৬২– ১৫ এপ্রিল, ২০২৩) ছিলেন একজন ভারতীয় রাজনীতিবিদ, এবং সমাজবাদী পার্টি থেকে ভারতীয় সংসদ ও উত্তর প্রদেশ বিধানসভার সদস্য। তার বিরুদ্ধে ১০০ টিরও বেশি ফৌজদারি মামলা নথিভুক্ত করা হয়েছিল এবং ২০১৯ থেকে ২০২৩ সালে বন্দুকধারীদের হাতে নিহত হওয়ার আগ পর্যন্ত তিনি কারাগারে ছিলেন। আহমেদ বিভিন্ন অভিযোগে কারাগারে থেকেও বেশ কয়েকটি নির্বাচনে লড়েছেন এবং ২০১৬ সালের ১৫ ডিসেম্বরে স্যাম হিগিনবটম ইউনিভার্সিটি অফ এগ্রিকালচারের টেকনোলজি অ্যান্ড সায়েন্সের কর্মীদের লাঞ্ছিত করার অভিযোগে তাকে গ্রেপ্তার করা হয়েছিল। 
সরকার পক্ষ থেকে তাকে বিভিন্ন অভিযোগে গ্রেফতার করলেও বিরোধীদের অভিযোগ রয়েছে যে, আহমেদ রাজনৈতিক প্রতিহিংসার স্বীকার হয়েছেন এবং কেবল বামপন্থি রাজনীতিবিদ ও একজন প্রভাবশালী বিরোধী নেতা হওয়ার কারণে তাকে মাফিয়া হিসেবে পরিচিত করা হয়েছে। তবে আতিকের বিরুদ্ধে আনীত প্রায় অধিকাংশ অভিযোগ প্রমাণিত হয়েছে বলে দাবি করা হয়।
আহমেদ শায়েস্তা পারভীনকে বিয়ে করেন এবং এই দম্পতির পাঁচ ছেলে রয়েছে। আহমেদের ভাই খালিদ আজিমও ( আশরাফ ) সমাজবাদী পার্টির প্রাক্তন বিধায়ক ছিলেন। 
আহমেদ মোট ৫ বার বিধায়ক এবং ১ বার লোকসভা সাংসদ নির্বাচিত হয়েছেন। 
২০২৩ সালের ১৩ এপ্রিল আহমেদের ছেলে আসাদকে উত্তর প্রদেশ পুলিশের স্পেশাল টাস্ক ফোর্স ঝাঁসিতে অভিযানের সময় এনকাউন্টারে হত্যা করে। 
২০২৩ সালের ১৫ এপ্রিল প্রয়াগরাজে পুলিশ সদস্যের উপস্থিতিতে আদালত-নির্দেশিত মেডিকেল পরীক্ষার জন্য নিয়ে যাওয়ার সময় আহমেদকে নিজের ছেলের শেষকৃত্যের সময় তার অনুপস্থিতি সম্পর্কে জিজ্ঞাসা করা হলে তিনি হিন্দিতে বলেন, "नहीं ले गए तो नहीं गए" ( আমাকে নেওয়া হয়নি, তাই আমি যাইনি)। তার ভাই আশরাফ যখন এর প্রতিক্রিয়ায় অপর অভিযুক্ত সহ-ষড়যন্ত্রকারী গুড্ডুর কথা উল্লেখ করতে যাচ্ছিল, তখন আতিক আহমদের মাথায় একটি পিস্তল ঠেকিয়ে গুলি করা হয় এবং এর ফলে তার মৃত্যু হন। এতে আশরাফ আহমেদও নিহত হন এবং হামলার ভিডিও ধারণ করে টেলিভিশনে সরাসরি সম্প্রচার করা হয়। গোলাগুলির সময় আহমেদকে পুলিশ সদস্যরা ঘিরে ফেলেছিল। 
এতে তিনজন অপরাধী মিডিয়াকর্মী হিসাবে নিজেদের জাহির করে তার কাছাকাছি অবস্থান নিয়েছিল এবং হত্যা করার পরে তারা পালানোর চেষ্টা করেইনি; বরং "জয় শ্রীরাম" স্লোগান দিয়ে আত্মসমর্পণ করেছিল। তাদের চিহ্নিত করে গ্রেফতার করা হয় এবং অনেকেই এই হামলাকে পুলিশের দায়িত্বহীনতার বহিঃপ্রকাশ ও হিন্দুত্ববাদী সন্ত্রাসের নমুনা হিসেবে উল্লেখ করে।
পীর জুলফিকার

পীর জুলফিকার (জন্ম ৩ জানুয়ারি ১৯৮৪) একজন পাকিস্তানি প্রথম-শ্রেণীর ক্রিকেটার। তিনি হায়দ্রাবাদ ক্রিকেট দলের পক্ষে হয়ে খেলেছেন।
সাজ্জাদ হুসাইন (পাকিস্তানি ক্রিকেটার)

সাজ্জাদ হুসাইন (জন্ম ১ সেপ্টেম্বর ১৯৮৬) একজন পাকিস্তানি প্রথম-শ্রেণীর ক্রিকেটার যিনি হায়দ্রাবাদের পক্ষে হয়ে খেলেন।
তারীখে দাঊদী

তারীখে দাঊদী () ষোড়শ শতকের একটি ফার্সি ভাষার বই যা দক্ষিণ এশিয়ার বিভিন্ন পাঠান রাজবংশের প্রশাসনের নথিভুক্ত করে। এটি আব্দুল্লাহ নামে একজন ইতিহাসবিদ লিখেছেন। বইটি দিল্লির লোদী রাজবংশের সুলতান বাহলুল লোদীর সাথে শুরু হয় এবং বাংলার কররানী রাজবংশের সুলতান দাঊদ খাঁন কররানীর সাথে শেষ হয়। পাঠান সূরী রাজবংশ সম্পর্কিত তথ্যও বইটিতে পাওয়া যায়। এই পাঠান রাজবংশগুলি ছাড়াও, বইটিতে কাব্য এবং জৌনপুর সালতানাতের ইতিহাসও রয়েছে। বইটি সুলতান দাঊদ খাঁন কররানীর নামে নামকরণ করা হয়েছে, যার শাহী দরবারেই এবং পৃষ্ঠপোষকতায় রচিত হয়েছিল। আলীগড় মুসলিম বিশ্ববিদ্যালয়ের ইতিহাস বিভাগের শেখ আব্দুর রশীদ এবং ইক্তাদার হোসেন সিদ্দিকী ১৯৬৯ সালে এটি ইংরেজী ও উর্দু ভাষায় অনুবাদ করেছিলেন।
নাসির আওয়াইস

নাসির আওয়াইস (জন্ম ৬ জুন ১৯৮৩) একজন পাকিস্তানি প্রথম-শ্রেণীর ক্রিকেটার যিনি হায়দ্রাবাদ ক্রিকেট দলের পক্ষে হয়ে খেলেছেন।
মোহাম্মদ আওয়াইস

মোহাম্মদ আওয়াইস (জন্ম ২৫ অক্টোবর ১৯৯২) একজন পাকিস্তানি প্রথম-শ্রেণীর ক্রিকেটার যিনি হায়দ্রাবাদের পক্ষে হয়ে প্রতিনিধিত্ব করেছেন।
ফারহান আইয়ুব

ফারহান আইয়ুব (জন্ম ২৭ মার্চ ১৯৮৫) একজন পাকিস্তানি প্রথম-শ্রেণীর ক্রিকেটার যিনি হায়দ্রাবাদ ক্রিকেট দলের পক্ষে হয়ে খেলেছেন।
জামিয়া মসজিদ (কেনিয়া)

জামিয়া মসজিদ হল সেন্ট্রাল বিজনেস ডিস্ট্রিক্টের বান্দা স্ট্রিটে, নাইরোবি, কেনিয়ার একটি মসজিদ। জামিয়া মসজিদ পূর্ব ও মধ্য আফ্রিকা অঞ্চলে ইসলামি অনুশীলনের একটি গুরুত্বপূর্ণ কেন্দ্র। নাইরোবির সিবিডি-এর কেন্দ্রস্থলে একটি ল্যান্ডমার্ক এবং হেরিটেজ সাইট হিসাবে, জামিয়া মসজিদ-নাইরোবি একটি আইকনিক চিত্র এবং একটি স্থাপত্যের মাস্টারপিস প্রদর্শন করে। সৈয়দ মাওলানা আবদুল্লাহ শাহ ১৯০২ সালে প্রতিষ্ঠিত এবং ১৯২৫ থেকে ১৯৩৩ সালের মধ্যে নির্মিত। জামিয়া মসজিদটি প্রাক-স্বাধীন ও স্বাধীন বছর জুড়ে মুসলিম ধর্মীয় সংগঠনের কেন্দ্র হয়ে ওঠে।
জুমার নামাজের জন্য মুসলমানদের পছন্দের জায়গা হিসেবে নাইরোবির বিশাল মুসলিম জনসংখ্যার জন্য মসজিদটি কেন্দ্রীয় ভূমিকা পালন করে আসছে। ৯০ এবং ২১ শতকের পুরো সময় ধরে জামিয়া এমন জায়গা হয়ে উঠেছে যেখানে মুসলিম ধর্মীয়, রাজনৈতিক এবং মতামতের নেতারা উম্মাহর বিষয় নিয়ে আলোচনা করতে মিলিত হন। বিভিন্ন উপায়ে জামিয়া মসজিদের গল্প কেনিয়ার ইসলামের গল্পের প্রতিধ্বনি করে। এ যেন বহুত্বের মোজাইকের মধ্যে সুপরিচয়ের জন্য সংকল্পের গল্প। জামিয়া মসজিদকে ১৯৯৮ সালে একটি আধুনিক শাখায় প্রসারিত করা হয়েছিল। বর্তমানে একটি বিশাল আধুনিক লাইব্রেরি সুবিধা রয়েছে। একটি বহুমুখী হল। একটি সাপ্তাহিক নিউজলেটার (দ্য ফ্রাইডে বুলেটিন) এবং একটি টেলিভিশন স্টেশন- হরাইজন টিভি রয়েছে। আমাদের ভোকেশনাল কলেজ- জামিয়া ট্রেনিং ইনস্টিটিউট (জেটিআই) পূর্বে জামিয়া মসজিদ কমপ্লেক্সে অবস্থিত ছিল। জামিয়া মসজিদ এবং হরাইজন টিভি বিপণনের জন্য অতিরিক্ত অফিস স্থান প্রদানের জন্য জামিয়া টাওয়ারে স্থানান্তরিত হয়েছিল।
জামিয়া মসজিদ একটি ক্লাসিক আরবি ইসলামিক স্থাপত্য শৈলী বজায় রেখেছে। যেখানে ব্যাপকভাবে মার্বেল এবং কুরআন থেকে শিলালিপি ব্যবহার করা হয়েছে। এর রক্ষণাবেক্ষণের জন্য ভাড়ার আয় প্রদানের জন্য এক পাশে দোকানের (একটি ক্লিনিক এবং ফার্মেসি সহ) ঐতিহ্যবাহী সারি রয়েছে। এটি এর তিনটি রূপালী গম্বুজ এবং জোড়া মিনার রয়েছে। এটিতে একটি লাইব্রেরি এবং একটি প্রশিক্ষণ ইনস্টিটিউট রয়েছে যেখানে কেউ আরবি, পরিচিতি কম্পিউটিং এবং কাপড় তৈরি শিখতে পারে।
জামিয়া মসজিদ নাইরোবি অফিসিয়াল ওয়েবসাইট
হৃতিক শোকিন

হৃতিক শোকিন (; জন্ম ১৪ আগস্ট ২০০০) একজন ভারতীয় ক্রিকেটার। নভেম্বর ২০১৯-এ, তাকে বাংলাদেশে ২০১৯ এসিসি এমার্জিং টিমস এশিয়া কাপের জন্য ভারতের অনূর্ধ্ব২৩ স্কোয়াডে নাম দেওয়া হয়েছিল। তিনি ১৪ নভেম্বর ২০১৯-এ ইমার্জিং টিমস কাপে নেপালের বিপক্ষে ভারত অনূর্ধ্ব২৩-এর হয়ে লিস্ট এ অভিষেক করেন। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ (আইপিএল) প্রতিযোগিতার নিলামে মুম্বই ইন্ডিয়ান্স তাকে কিনে নেয়। ২০২২ সালের আইপিএলে মুম্বই ইন্ডিয়ান্সের হয়ে ২১ এপ্রিল ২০২২-এ তার টি-টোয়েন্টি অভিষেক হয়।
তারিক আজিজ (ক্রিকেটার)

তারিক আজিজ (জন্ম ৯ সেপ্টেম্বর ১৯৭৪) একজন পাকিস্তানি ক্রিকেটার যিনি পর্তুগাল ক্রিকেট দলের হয়ে খেলেন। তিনি ১৯৯৯/০০ মৌসুমে হায়দ্রাবাদের পক্ষে হয়ে পাঁচটি প্রথম-শ্রেণীর ম্যাচ খেলেছেন।
আগস্ট ২০১৮ সালে, ২০১৮-১৯ আইসিসি টি২০ বিশ্বকাপ ইউরোপ বাছাইপর্ব প্রতিযোগিতায় গ্রুপ 'এ'-তে পর্তুগালের প্রতিনিধিত্ব করেছিলেন।পর্তুগালের দ্বিতীয় ম্যাচে ফ্রান্সের বিপক্ষে তিন উইকেট শিকার করেন ও ৪৮ রান করে ম্যাচসেরা নির্বাচিত হন। বাছাইপর্বে চার ম্যাচে ৯৯ রান করে দলের হয়ে সর্বোচ্চ রান সংগ্রাহক ছিলেন।
২০১৯ সালের অক্টোবরে, তাকে ২০১৯ আইবেরিয়া কাপ প্রতিযোগিতার জন্য পর্তুগালের টুয়েন্টি২০ আন্তর্জাতিক (টি২০আই) স্কোয়াডে অন্তর্ভুক্ত করা হয়েছিল। বাছাইপর্বে দারুণ নৈপূণ্য প্রদর্শন করার কারণে ২৫ অক্টোবর, ২০১৯ সালে স্পেনের বিপক্ষে পর্তুগালের পক্ষে হয়ে তার আন্তর্জাতিক টি-টোয়েন্টি-তে (T20I) অভিষেক ঘটে।
রমনদীপ সিং (ভারতীয় ক্রিকেটার)

রমনদীপ সিং (জন্ম ১৩ এপ্রিল ১৯৯৭) হলেন একজন ভারতীয় ক্রিকেটার। ২৯ জানুয়ারী ২০১৭ তারিখে ২০১৬-১৭ আন্তঃরাজ্য টোয়েন্টি-২০ টুর্নামেন্টে পাঞ্জাবের হয়ে তার টোয়েন্টি২০ অভিষেক হয় ২০১৯-২০ বিজয় হাজারে ট্রফিতে পাঞ্জাবের হয়ে ৫ অক্টোবর ২০১৯-এ তার লিস্ট এ অভিষেক হয়। ২০১৯-২০ রঞ্জি ট্রফিতে পাঞ্জাবের হয়ে ১২ ফেব্রুয়ারি ২০২০-এ প্রথম-শ্রেণীর ক্রিকেটে অভিষেক হয়। ২০২২ সালের ফেব্রুয়ারিতে, ২০২২ ইন্ডিয়ান প্রিমিয়ার লিগ টুর্নামেন্টের নিলামে মুম্বাই ইন্ডিয়ান্স তাকে কিনেছিল।
ঢাকা প্রেস

বাংলায় প্রথম ছাপাখানা স্থাপিত হয় ১৭৭৭ সালে। সর্বপ্রথম একজন ইংরেজ আলেকজান্ডার ফারবেখ ঢাকায় ছাপাখানা স্থাপন করেন। ১৮৪৮ সালে পুরান ঢাকার ছোটকাটরায় একটি ছোট আকারের ছাপাখানা প্রতিষ্ঠিত হয়। এই ছাপাখানা স্থাপন করেন ব্যাপ্টিস্ট মিশনারিরা। ঢাকা প্রেসে বাংলা টাইপিং ছিল না। ইংরেজিতেই সবকিছু মুদ্রিত হতো। ঢাকা প্রেস থেকে ‘ঢাকা নিউজ’ নামে একটি সংবাদপত্র প্রকাশিত হতো। অধিকাংশ সূত্রে এটিকে ঢাকার প্রথম প্রেস বলা হয়েছে। এরপূর্বে ১৮৪৮ সালে ঢাকায় প্রেস স্থাপনের কথাও জানা যায়।
মোগাদিশুর সাঈদ

মোগাদিশুর সাঈদ (সোমালি: Saciid min Muqdisho, আরবি: سعيد من مقديشو) ছিলেন ১৪ শতকের একজন সোমালি পণ্ডিত ও পর্যটক।
সাঈদ ১৩০১ সালে মোগাদিশুতে জন্মগ্রহণ করেন।
সাঈদ কিশোর বয়সে মক্কা ও মদিনায় অধ্যয়নের জন্য মোগাদিশু ছেড়ে যান। সেখানে তিনি ২৮ বছর জ্ঞান অর্জন করেন এবং অনেক শিষ্য অর্জিত হয়। মক্কা ও মদিনার আমীরদের সাথে একজন পণ্ডিত হিসেবে তার খ্যাতিও শ্রোতাদের কাছে পরিচয় বহন করেছিল। 
এ থেকে এটা প্রতীয়মান হয় যে, সাঈদ শুধু একজন সুপরিচিত পণ্ডিতই ছিলেন না যা বিশ্বব্যাপী পরিচিত ছিল, বরং আমিরদের সাথে ঘনিষ্ঠ যোগাযোগের কারণে তিনি অবশ্যই অনেক ছাত্রকে নিয়োগ করেছিলেন।
সাঈদ পরে মুসলিম বিশ্ব জুড়ে ভ্রমণ করেছিলেন। তিনি বাংলা, চীন সফর করেছিলেন বলে জানা যায়। ভারতের পশ্চিম উপকূলে একটি মসজিদে অবস্থান করার সময় তিনি বিখ্যত মুসলিম পর্যটক ইবনে বতুতার মুখোমুখি হন। পণ্ডিত পিটার জ্যাকসনের মতে, এই অনুষ্ঠানে সাঈদ হয়তো ইবনে বতুতার সাথে তার চীন ভ্রমণের বিবরণ এবং ইউয়ান রাজবংশের রাজনৈতিক দৃশ্যপট ও উত্তরাধিকারের বিস্তারিত বিবরণ দিয়েছিলেন। যে তথ্যগুলি শেষ পর্যন্ত ইবনে বতুতা তার নিজের ইতিহাস গ্রন্থে যোগ করে থাকবেন। মোগাদিশুর সাঈদ সম্ভবত ১৩৬১ বা ১৩৬৫ সালে মৃত্যু বরণ করেন।
মোগাদিশুর সাঈদ ছিলেন একজন বিখ্যাত সোমালি পণ্ডিত এবং পর্যটক। তিনিই প্রথম আফ্রিকান ব্যক্তি যিনি ম্যান্ডারিন ভাষা অধ্যয়ন করেন। তিনিই প্রথম আফ্রিকান ব্যক্তি যিনি সোমালির মতো একটি স্থানীয় আফ্রিকান ভাষার সাথে ম্যান্ডারিন ভাষা অনুবাদ করেন।
ভেলি পাশা মসজিদ (রেথিমনো)

ভেলি পাশা মসজিদ (, থেকে), মাস্তাবা মসজিদ নামেও পরিচিত () এবং বর্তমানে এতে রেথিমনোর প্যালিওন্টোলজিক্যাল মিউজিয়ামটি রয়েছে ()। এটি দক্ষিণ গ্রিসের রেথিমনো, ক্রিট শহরের একটি ঐতিহাসিক উসমানীয় সাম্রাজ্যর মসজিদ। উসমানীয়দের কাছে রেথিমনোর পতনের পরপরই সপ্তদশ শতাব্দীর মাঝামাঝি সময়ে এটি নির্মিত হয়, এটি এখন ক্রিট দ্বীপের প্রাক-ইতিহাসের একটি জাদুঘর হিসেবে কাজ করছে। ভেলি পাশা মসজিদ একটি ঐতিহাসিক উসমানীয় স্থাপত্য নিদর্শন, যা গ্রিসের আইওনিনা শহরে অবস্থিত। ১৯ শতকের শুরুতে ভেলি পাশা এই মসজিদটি সংস্কার করেন এবং এর সাথে একটি মাদ্রাসা ও রান্নাঘরসহ একটি কমপ্লেক্স নির্মাণ করেন। বর্তমানে মসজিদটি বন্ধ রয়েছে।
মসজিদটির স্থাপত্যশৈলী অত্যন্ত চিত্তাকর্ষক। প্রার্থনা কক্ষটি প্রায় ৬ × ৬.৫ মিটার আয়তনের, যা একটি গম্বুজ দ্বারা আচ্ছাদিত। উত্তর দিকে একটি বারান্দা রয়েছে, যা প্রথমে খোলা ছিল এবং তিনটি ছোট গম্বুজ দ্বারা আবৃত ছিল। মিনারটি বারান্দা ও প্রার্থনা কক্ষের মধ্যবর্তী পশ্চিম দিকে অবস্থিত ছিল, তবে বর্তমানে এর শুধুমাত্র ভিত্তি অবশিষ্ট রয়েছে। ভবনটি কাটা পাথর দিয়ে নির্মিত এবং মূল গম্বুজ ও বারান্দার ছাদ স্লেট দিয়ে আবৃত।
মসজিদের অভ্যন্তরে সমৃদ্ধ মার্বেল মিহরাব রয়েছে। উত্তর দিকে রান্নাঘর ও মাদ্রাসা ভবন এখনও টিকে আছে। পুরানো কোরআনিক স্কুল ভবনে একসময় আইওনিনার জাতীয় প্রতিরক্ষা জাদুঘর অবস্থিত ছিল।
ভেলি পাশা মসজিদ উসমানীয় স্থাপত্যের একটি গুরুত্বপূর্ণ নিদর্শন, যা ঐতিহাসিক ও স্থাপত্যগত গুরুত্ব বহন করে।
ভেলি পাশা মসজিদটি দেয়ালের বাইরে গাজী হুসেইন পাশার একজন সমর্থক সেন্ট ওনুফ্রিয়াসকে নিবেদন করে করা একটি পুরানো খ্রিস্টান গির্জার জায়গায় তৈরি করেছিলেন। এটি ১৬৪৬ সালে অটোমানদের রেথিমনো বিজয়ের সাথে সম্পর্কিত; যে জায়গায় অটোমান সৈন্যরা তাদের সামরিক ক্যাম্প তৈরি করেছিল, পরে সেখানে শহরের মুসলিম সম্প্রদায় ভেলি পাশার মসজিদ তৈরি করে, সম্ভবত তা ১৬৫১ সালের দিকে। রেথিমনোর স্থানীয় গভর্নরের বিবরণে মসজিদটির প্রাচীনতম প্রত্যয়নটি হয় ১৬৫৭ সালে । 
দ্বিতীয় বিশ্বযুদ্ধে বোমা হামলায় এটি ব্যাপকভাবে ক্ষতিগ্রস্ত হয়েছিল। স্মৃতিস্তম্ভটি পরে ২০১০-এর দশকের গোড়ার দিকে পুনরুদ্ধার করা হয়েছিল এবং এখন সেখানে রেথিমনোর প্যালিওন্টোলজিক্যাল মিউজিয়াম রয়েছে। গ্রীক সংস্কৃতি ও ক্রীড়া মন্ত্রণালয়ের সিদ্ধান্তে এটি গৌল্যান্ড্রিস ন্যাচারাল হিস্ট্রি মিউজিয়ামকে দেওয়া হয়েছিল এবং ২০০৮ সালে জনসাধারণের জন্য উন্মুক্ত করা হয়েছিল 
ভেলি পাশা মসজিদে ছয়টি ছোট গম্বুজসহ একটি ছাদ এবং তিনটি বড় গম্বুজ দ্বারা তৈরি একটি পোর্টিকো রয়েছে, সুতরাং এতে মোট নয়টি গম্বুজ রয়েছে। এর পুরানো কমপ্লেক্সে তেরোটি সেল, একটি টেককে, দরবেশদের সমাবেশের জন্য একটি প্রতিষ্ঠান অন্তর্ভুক্ত ছিল, যারা সেই বছরগুলোতে সেনাবাহিনীকে অনুসরণ করত এবং শহুরে ও গ্রামীণ মুসলমানদের সামাজিকীকরণে গুরুত্বপূর্ণ ভূমিকা পালন করেছিল। 
এর লম্বা এবং সম্পূর্ণভাবে টিকে থাকা মিনারটি মসজিদের চেয়ে একটু পরে তৈরি; এটিতে পাওয়া একটি শিলালিপি অনুসারে, এটি ১৭৮৯ সালে নির্মিত হয়েছিল। এটি রেথিমনোর প্রাচীনতম টিকে থাকা মিনার। শিলালিপিতে আরও লেখা রয়েছে "ঈশ্বর মঙ্গল করুন! প্রভুর প্রতি মহিমা ও কৃতজ্ঞতা। . . আমরা একটি দান করেছি এবং মিনারটি সংস্কার করেছি যাতে আযান শোনা যায় এবং আল্লাহর রহমতের জন্য"
ইয়েনি মসজিদ, এডেসা

ইয়েনি মসজিদ (, 'নতুন মসজিদ '|) হলো একটি ঐতিহাসিক উসমানীয় যুগের মসজিদ যা গ্রীসের মেসিডোনিয়ার এডেসা শহরে অবস্থিত এবং এটি শহরের একমাত্র টিকে থাকা প্রাচীন মসজিদ। এটি এখন একটি জাদুঘর হিসেবে কাজ করে।
১৬৬৮ সালে অটোমান অভিযাত্রী এবং ভ্রমণকারী ইভলিয়া চেলেবি দ্বারা স্মৃতিস্তম্ভের রূপতত্ত্ব এবং এর উল্লেখের উপর ভিত্তি করে, মসজিদটি ১৬০০-এর দশকের মাঝামাঝি তৈরি হয়ে থাকতে পারে। মসজিদটি ১৯৪২ সালে একটি জাদুঘরে পরিণত করা হয়েছিল এবং এটি দর্শনার্থীদের জন্য উন্মুক্ত করা হয়। 
এটি ১৫x২০ মিটার পরিমাপের একটি বিল্ডিং এবং এটি বিস্তৃত অনুপাতসহ ষোল মিটার উঁচু। এটিতে একটি গোলার্ধের গম্বুজসহ একটি বর্গাকার প্রার্থনা হল রয়েছে, যা আঁশযুক্ত টাইলস দ্বারা আবৃত।এর তিনটি নিম্ন গম্বুজ বিশিষ্ট একটি খোলা কলোনেড বারান্দা আছে, যার সাথে সংশ্লিষ্ট আচ্ছাদন উত্তর মুখের সাথে সংযুক্ত, আর লম্বা মিনারটি উত্তর-পশ্চিম কোণে অবস্থিত। ভবনটিতে মোট তেত্রিশটি জানালা রয়েছে। 
মসজিদের অভ্যন্তরে, ভবনের দক্ষিণ দেয়ালে মিহরাব (প্রার্থনা করার কুলুঙ্গি) সংরক্ষিত আছে, পাশাপাশি কোণে দুইটি কাঠের বর্গাকার বারান্দা রয়েছে, যেগুলোতে দেয়ালের পাশের সিঁড়ি দিয়ে প্রবেশ করা যায়। একটি দীর্ঘ কাঠের পোর্টিকো (যা আর বিদ্যমান নেই) উত্তর প্রাচীর বরাবর ছিল, যেমনটি অনুমান করা হয় যে, সংশ্লিষ্ট সিঁড়ি থেকে যা একবার এটির পাশাপাশি মসজিদের মিনার পর্যন্ত গিয়েছিল। 
এর অভ্যন্তরে, গম্বুজের আঁকা সজ্জাও সংরক্ষিত আছে, যা একটি রেডিয়াল বিন্যাসে সংগঠিত। ত্রিভুজাকার পার্টিশনগুলো পুনরাবৃত্ত জ্যামিতিক আকার এবং পুষ্পশোভিত মোটিফ, অর্ধচন্দ্রাকৃতির নক্ষত্র এবং হৃদয় আকৃতির ক্ল্যামস, ১৯ শতকের শৈল্পিক শব্দভান্ডারের উপাদান দিয়ে সজ্জিত। আনুষঙ্গিকভাবে, গম্বুজের গোড়ায়, কুরআনের উদ্ধৃতিগুলো অঙ্কিত করা রয়েছে।
ডিফতারদার মসজিদ (কোস)

ডিফতারদার ইব্রাহিম পাশা মসজিদ ( ; , "মস্ক অফ ডিফতারদার ইব্রাহিম পাশা") গ্রীসের কোস দ্বীপে অবস্থিত একটি অটোমান যুগের মসজিদ। এটি ১৮ শতকে নির্মিত, এবং এটি কোস-এর মুসলিম-তুর্কি সম্প্রদায়কে প্রতিনিধিত্ব করে। পাঁচটি অটোমান মসজিদের মধ্যে যে দুটি এখনও চালু আছে এবং কোসে নামাজের জন্য উন্মুক্ত; সেগুলোর মধ্যে এটি একটি, আর অন্যটি হলো গাজী হাসান পাশা মসজিদ ।
মসজিদটির নাম ইব্রাহিম এফেন্দির থেকে এসেছে, যিনি একজন অটোমান অর্থমন্ত্রী ("ডিফতারদার") ছিলেন। টিনি ১৮ শতকের শেষের দিকে এটি নির্মাণের নির্দেশ দিয়েছিলেন। এটি ধারণা করা হয় যে এটি পূর্বে সেন্ট পারাসকেভিকে উৎসর্গ করা একটি অর্থোডক্স গির্জা ছিল।
১৯২৬ এবং ১৯৩৩ সালে কোস-এ যে বড় ভূমিকম্প হয়েছিল তাতে মসজিদটি মারাত্মকভাবে ক্ষতিগ্রস্ত হয়েছিল। ইতালীয়রা, যারা সেই সময়ে কোসকে দখলে রেখেছিল, তারা ব্যাপক পুনরুদ্ধার কাজ করেছিল, যার মধ্যে মিনারের উপরের অংশ অপসারণ এবং এর পুনরুদ্ধার অন্তর্ভুক্ত ছিল। তবে ব্যাপক ক্ষয়ক্ষতির কারণে, ২০০৪-২০০৫ সালে মিনারটিকে আবার সংস্কারের মধ্য দিয়ে যেতে হয়েছিল। ইতালীয় পুনরুদ্ধারের কাজ ছাড়া, এটিকে এখন পর্যন্ত পদ্ধতিগতভাবে আর কোনো রক্ষণাবেক্ষণ করা হয়নি।
এটি ২০১৭ সালের ভূমিকম্পে ব্যাপকভাবে ক্ষতিগ্রস্ত হয়েছিল, এবং সে সময়ে মিনারটি ধসে পড়ে।
কোস শহরের এলেফথেরিয়াস স্কোয়ারে দাঁড়িয়ে থাকা, এটি ঘন আকারের একটি দ্বিতল ভবন, যেটি হলো বারোটি খিলান দ্বারা সমর্থিত একটি অষ্টভুজাকার গম্বুজ। এটি কাটা অ্যাশলারের সঙ্গে নির্মিত হয়; নীচ তলায় নীচের অংশে বড়গুলো এবং ছোটগুলো প্রথম তলায়, আইএসও-বিল্ডিং সিস্টেম অনুসারে সাজানো। ডিফতারদার মসজিদের ছয়টি জানালা রয়েছে, দুইটি জোড়ায় প্রতিটি খিলানের নিচে রাখা হয়েছে, কিন্তু সেগুলো অন্য পাশের মতো একটি খিলানে শেষ হয় না এবং এগুলোর একটি উঁচু কার্নিস আছে, যা তিন দিকের পেডিমেন্টকে ঘিরে রয়েছে।
প্রথম তলায় রয়েছে বর্গাকার প্রার্থনা কক্ষ, যেটি দুইটি দরজা দিয়ে উত্তরে সরু এবং দীর্ঘায়িত নর্থেক্সের সাথে যোগাযোগ করে। পরেরটি যথাক্রমে পূর্ব এবং পশ্চিম দিকে অবস্থিত দুইটি ইটের সিঁড়ি দ্বারা প্রবেশ করা যায়। পূর্ব দিকের সিঁড়ি, যার উপরের অংশটি একটি দ্বি-গম্বুজযুক্ত প্রোপিলন দ্বারা আবৃত, এটি মসজিদে কর্মকর্তাদের প্রবেশের উদ্দেশ্যে করা হয়েছিল। প্রধান হলের উত্তর দিকে একটি উঁচু কাঠের "গাইনাকোনাইটিস", নারীদের জন্য কোয়ার্টার রয়েছে। মিহরাব ও মিম্বার দক্ষিণ দিকে।
মসজিদের পশ্চিম দিকে মিনারটি অবস্থিত, যার একটি প্যারাপেটসহ একটি একক বারান্দা রয়েছে, এবং এর একটু বাইরে একটি মার্বেল অষ্টভুজাকার ফোয়ারা রয়েছে, যা ছয়টি খিলান এবং ছোট স্তম্ভ দ্বারা সমর্থিত একটি খিলানযুক্ত ভবন দ্বারা আবৃত।
মালাং-এর মহান মসজিদ

মালাং-এর মহান মসজিদ ইন্দোনেশিয়ার মালাং- এ অবস্থিত একটি মসজিদ। ১৮৯০ সালে মসজিদের নির্মাণ কাজ শুরু হয়ে ১৯০৩ সালে সম্পন্ন হয়। এটি ইন্দোনেশিয়ার প্রাচীনতম মসজিদগুলির মধ্যে একটি। মসজিদটি বর্গাকার আকৃতির, ইস্পাত দিয়ে নির্মিত এবং উপরে তাজুগ (পিরামিড আকৃতির ছাদের অলঙ্কার) রয়েছে। মূল ভবনটি আজ অবধি অক্ষত রয়েছে।
মালাং-এর মহান মসজিদটি ১৮৯০ সালে প্রায় ৩,০০০ বর্গমিটারের গোয়েপারনেমেন বা রাষ্ট্রীয় মালিকানাধীন জমিতে প্রতিষ্ঠিত হয়েছিল। বিদ্যমান শিলালিপি অনুসারে মসজিদটি দুটি পর্যায়ে নির্মিত হয়েছিল। প্রথম পর্যায়টি ১৮৯০ সালে শুরু হয়, তারপর দ্বিতীয় পর্যায়টি ১৫ মার্চ ১৯০৩ সালে শুরু হয়ে ১৩ সেপ্টেম্বর ১৯০৩ সালে সম্পন্ন হয়। ভবনটি একটি বর্গাকার আকৃতির ইস্পাত কাঠামো যার উপরে তাজুগ ছাদ রয়েছে, এবং যদিও মূল ভবনটি এখনও রক্ষণাবেক্ষণ করা হয়, বিল্ডিংয়ের সেরাম্বি (সামনের বারান্দা) ব্যাপকভাবে পরিবর্তিত হয়েছে, যা মসজিদের ঠিক পিছনের মূল স্থাপত্যকে লুকিয়ে রেখেছে।
এর আকার থেকে, মালাং-এর মহান মসজিদে দুটি স্থাপত্য শৈলী রয়েছে, যথা জাভানিজ স্থাপত্য এবং আরবি স্থাপত্য। জাভানিজ স্থাপত্যশৈলী মসজিদের পুরাতন অংশের ছাদ থেকে তাজুগের আকারে দেখা যায়। আরবি স্থাপত্য শৈলী মসজিদের মিনারের উপর গম্বুজ গঠন এবং সামনের উঠান ও জানালা খোলার প্রবেশদ্বার খিলান নির্মাণ থেকে দেখা যায়। ভবনটি সেগুন কাঠের তৈরি চারটি প্রধান স্তম্ভ দ্বারা সমর্থিত এবং অন্যান্য ২০টি স্তম্ভের আকার চারটি প্রধান স্তম্ভের অনুরূপভাবে তৈরি করা হয়েছে, সর্বাধিক ধর্মীয় সুবিধার জন্য সম্পূর্ণ তিরাকাত এবং কিহলাসান প্রার্থনার সাথে নির্মিত।
মালাং

মালাং ( ; : ꦏꦸꦛꦩꦭꦁ , "কুঠা মালং"
) হল ইন্দোনেশিয়ার পূর্ব জাভা প্রদেশের একটি অন্তর্দেশীয় শহর । এটিতে সিংহসারি রাজ্যের যুগের ইতিহাস রয়েছে। ২০১০ সালের আদমশুমারিতে ৮২০,০৪৩ জন এবং ২০২০ আদমশুমারিতে ৮৪৩,৮১০ জনসংখ্যা সহ এটি প্রদেশের দ্বিতীয় সর্বাধিক জনবহুল শহর। এর আশেপাশের ( মেট্রোপলিটন এলাকা ) ২০১০ সালে ৩,৬৬৩,৬৯১ জন বাসিন্দার বাড়ি, যা দুটি শহর এবং ২২টি জেলা জুড়ে বিস্তৃত (২১টি মালাং রিজেন্সিতে এবং একটি পাসুরুয়ান রিজেন্সিতে )। সুরাবায়া এবং কেদিরির পরে মালং হল পূর্ব জাভাতে অর্থনীতির দিক থেকে তৃতীয় বৃহত্তম শহর, যার আনুমানিক ২০১৬ জিডিপি Rp । ৪৪.৩০ ট্রিলিয়ন।
শহরটি তার মৃদু জলবায়ুর জন্য সুপরিচিত। ডাচ উপনিবেশের সময়, এটি ইউরোপীয় বাসিন্দাদের জন্য একটি জনপ্রিয় গন্তব্য ছিল। এখনও মালাং বহির্বিশ্বে কাছে একটি জনপ্রিয় গন্তব্য হিসাবে তার অবস্থান ধরে রেখেছে। মালাং বিভিন্ন ঐতিহাসিক নিদর্শন রাখে। এই শহরে ডাচ আমল পর্যন্ত কাঞ্জুরুহান রাজ্যের ধ্বংসাবশেষ রয়েছে। ডাচ ঐতিহ্যের অস্তিত্ব সাধারণভাবে প্রাচীন ভবনের আকারে যেমন কায়ুটাঙ্গন গির্জা এবং ইজেন ক্যাথেড্রাল যা গথিক স্থাপত্য রয়েছে। এছাড়াও মালাং তার সাংস্কৃতিক ঐতিহ্য রক্ষার জন্য বিভিন্ন অনুষ্ঠানের আয়োজন করে, তার মধ্যে একটি হল মালং টেম্পো দোয়েলো উৎসব। এছাড়াও অনেক ঐতিহাসিক ঐতিহ্য রয়েছে যা তুগু মালাং ( "আলুন-আলুন বুন্দর" ) এর মতো একটি ল্যান্ডমার্ক হয়ে উঠেছে। এই শহরটি শিক্ষার শহর হিসাবে লেবেলের কারণেও সুপরিচিত। এটি ইন্দোনেশিয়ার অন্যতম সেরা বিশ্ববিদ্যালয় যেমন ব্রাউইজায়া বিশ্ববিদ্যালয় এবং মালাং স্টেট ইউনিভার্সিটি রয়েছে।
সমগ্র ইন্দোনেশিয়া এবং বিশ্বের বিভিন্ন জাতিগত গোষ্ঠী এবং সংস্কৃতি রয়েছে মালাংয়ের। মালাং-এর জনসংখ্যা ৮৯৫,৩৮৭ জনে পৌঁছেছে যাদের অধিকাংশই জাভানিজ, তারপরে মাদুরেস এবং চীনা বা "পেরানাকান" । মালং বর্ধিত শহুরে এলাকা বা "মালাং রায়" নামে পরিচিত, গেরবাংকারতোসুসিলা (সুরাবায়া মেট্রোপলিটন এলাকা) এর পরে পূর্ব জাভাতে দ্বিতীয় বৃহত্তম। জাভানিজ সংস্কৃতির দৃষ্টিকোণ থেকে, মালং জনগণের অধিকাংশই আরেকান জাভানিজ সংস্কৃতির অন্তর্গত।
মালং এশিয়ার আর্থিক সংকটের অনেক প্রভাব থেকে রক্ষা পায় এবং সেই সময় থেকে এটি স্থিতিশীল অর্থনৈতিক এবং জনসংখ্যা বৃদ্ধির দ্বারা চিহ্নিত হয়েছে।
শারেনা জামিয়া (মসজিদ)

শারেনা জামিয়া () উত্তর মেসিডোনিয়ার তেতোভো শহরে পেনা নদীর কাছে অবস্থিত একটি মসজিদ। "শারেনা জামিয়া" অর্থ "সজ্জিত মসজিদ" বা "রাঙানো মসজিদ"। এটিকে তুর্কি ভাষায় "আলাজা জামি" () ও আলবেনীয় ভাষায় "জামিয়া এ লার্মে" () নামে ডাকা হয়। মসজিদটি মূলত ১৪৩৮ সালে নির্মিত হয়েছিল। পরবর্তীতে ১৮৩৩ সালে আবদুর রহমান পাশা এটি পুনর্নির্মাণ করেছিলেন। ধ্রুপদী উসমানীয় যুগের অন্যান্য মসজিদের বিপরীতে শারেনা মসজিদটি আনাতোলিয়ার ঐতিহ্যবাহী মসজিদগুলি থেকে বেশি বৈশিষ্ট্যময়, কারণ এটি তুর্কি মুসলিমদের কোনস্তান্তিনোপল বিজয়ের আগে নির্মিত হয়েছিল, যখন বাইজেন্টীয় শৈলী দ্বারা প্রভাবিত মসজিদের গম্বুজগুলো আদর্শ ধরন হিসেবে প্রচলিত ছিল।
শারেনা জামিয়া মসজিদটি মূলত ১৪৩৮ সালে নির্মিত হয়েছিল। শারেনা জামিয়ার স্থপতি ছিলেন ইসাক বে। 
সেই সময়ের বেশিরভাগ মসজিদের নির্মাণে সুলতান, বেগ বা পাশারা অর্থায়ন করতেন, কিন্তু শারেনা জামিয়ার ক্ষেত্রে তেতোভো শহরের অধিবাসী দুই বোন অর্থায়ন করেছিলেন। অনেক মসজিদের মতো এটির ক্ষেত্রেও নদীর অপর পাড়ে কাছাকাছি একটি তুর্কি গণস্নানাগার বা হাম্মাম নির্মিত হয়েছিল।
অংশটিতে একটি পান্থশালার পাশাপাশি নদীর ওপারে একটি স্নানাগার অন্তর্ভুক্ত ছিল। শারেনা জামিয়ার বর্তমান উঠানটিতে অনেক ফুলের গাছ, একটি ঝর্ণা এবং একটি সম্ভ্রান্তজনের সমাধিঘর (ত্যুরবে) আছে। অষ্টভুজাকার সমাধিঘরটিতে হুরশিদা এবং মেনসুরের সমাধি রয়েছে। এঁরা হলেন সেই দুই বোন যাঁরা ১৪৩৮ সালে মসজিদটির নির্মাণে অর্থায়ন করেছিলেন 
আবদুর রহমান পাশা ছিলেন শিল্পকলার একজন বিরাট পৃষ্ঠপোষক যিনি তেতোভো শহরের অনুরাগী ছিলেন। তিনি ১৮৩৩ সালে শারেনা জামিয়া মসজিদটি পুনর্নিমাণ করান। ১৯৯১ সালে তেতোভো শহরের ইসলামি সম্প্রদায় সাধারণ ধ্রুপদী উসমানীয় শৈলীতে মসজিদের চারপাশে প্রাচীর তৈরি করে।
২০১০ সালে মসজিদের বাইরের চিত্রগুলির একটি সংস্কার কাজ সম্পন্ন করা হয়। মার্কিন যুক্তরাষ্ট্রের পররাষ্ট্র মন্ত্রণালয় থেকে প্রাপ্ত ৯৪,৯০০ মার্কিন ডলারের অনুদান দিয়ে ২০১১ সালে মসজিদের সম্মুখভাগটি পুনর্নির্মাণ ও সংরক্ষণ করা হয়েছিল।
শারেনা মসজিদটিতে ঐতিহ্যবাহী উসমানীয় দগ্ধমৃত্তিকার টালি দিয়ে সৃষ্ট সজ্জার পরিবর্তে উজ্জ্বল ফুলের চিত্র রয়েছে। ৩০,০০০টিরও বেশি ডিম দিয়ে রঙ ও প্রলেপ প্রস্তুত করা হয়, যেগুলি পরে সজ্জায় ব্যবহৃত হয়েছিল। শারেনা জামিয়া এবং অন্যান্য উসমানীয় মসজিদের মধ্যে আরেকটি প্রধান পার্থক্য হল এরকম: যেহেতু মসজিদের স্থাপত্য কোন্সতান্তিনোপলের শৈলী দ্বারা প্রভাবিত আদি উসমানীয় স্থাপত্যের শৈলীর মতো তাই মসজিদটির একটি স্বতন্ত্র বাহ্যিক গম্বুজ নেই.
মসজিদের অঙ্কিত অলঙ্করণগুলি এটির এক বিশেষ বৈশিষ্ট্য। আবদুর রহমান পাশা এই উদ্দেশ্যে দেবরের মাস্টারদেরকে এটির দায়িত্ব দিয়েছিলেন যারা তেলরং দিয়ে অলঙ্করণ আঁকতেন। জ্যামিতিক এবং পুষ্পশোভিত অলঙ্করণ ছাড়াও এখানে ভূদৃশ্যাবলীও আঁকা আছে। সচিত্র অলঙ্করণের মধ্যে বিশেষভাবে আকর্ষণীয় একটি হলো মক্কার একটি চিত্র, যা দক্ষিণ-পূর্ব ইউরোপে ইসলামের বার্তাবাহক মুহাম্মাদের সমাধি বা মাজারের চিত্রের একটি বিরল এবং সম্ভবত একমাত্র উদাহরণ।
বিমারু

বিমারু (, ) হল ভারতের বিহার, মধ্যপ্রদেশ, রাজস্থান ও উত্তরপ্রদেশ রাজ্যের নামের আদ্যক্ষর দ্বারা গঠিত একটি শব্দ বা অ্যাক্রনিম। ১৯৮০-এর দশকে আশিষ বসু তৎকালীন প্রধানমন্ত্রী রাজীব গান্ধীকে লেখা একটি কাগজে প্রথম বিমারু শব্দটি ব্যবহার করেছিলেন। বিমারু শব্দটির সঙ্গে হিন্দি শব্দ "বীমার্‌"-এর () মিল আছে, যার অর্থ 'অসুস্থ'।
বিমারু শব্দটির মাধ্যমে বিহার, মধ্যপ্রদেশ, রাজস্থান ও উত্তরপ্রদেশ রাজ্যের শোচনীয় অর্থনৈতিক অবস্থাকে বোঝানো হয়। যখন বিমারু শব্দটি প্রথম ব্যবহৃত হয়েছিল, তখন উত্তরাখণ্ড, ছত্তিশগড় ও ঝাড়খণ্ড যথাক্রমে বিহার, মধ্যপ্রদেশ ও উত্তরপ্রদেশের অংশ ছিল। এসব রাজ্য হিন্দি বলয়ের অংশ। উত্তরাখণ্ডের আর্থিক উন্নয়ন, শিক্ষা ও স্বাস্থ্যের দিক থেকে তাকে সাধারণত ব্যতিক্রম হিসেবে ধরা হয়। উত্তরাখণ্ড ভারতের একমাত্র রাজ্য, যেখানে সমস্ত জেলা ২৫% মানব উন্নয়ন সূচক জেলার অন্তর্গত। এর শীতকালীন রাজধানী দেরাদুন উন্নত মানের শিক্ষার জন্য প্রসিদ্ধ এবং দেশের বিভিন্ন ভাল বিদ্যালয় দেরাদুনে অবস্থিত। এটি ভারতের বিদ্যালয় রাজধানী নামে পরিচিত। উত্তরাখণ্ডের পরে আছে রাজস্থান এবং মধ্যপ্রদেশ এবং এরা বিমারু থেকে বেরনোর চেষ্টা করছে। বিহার, উত্তরপ্রদেশ ও ঝাড়খণ্ড এখনো পিছিয়ে আছে। ছত্তিশগড় মানব উন্নয়ন সূচকের মধ্য শ্রেণির অন্তর্গত।
২০০৮ থেকে ২০১১ সালের মধ্যে কিছু বিমারু রাজ্য অন্যান্য রাজের তুলনায় দ্রুত বিকাশ লাভ করেছিল এবং বিমারুর ধারণাকে মেয়াদোত্তীর্ণ বলে মনে করা হয়েছিল। কিন্তু পরবর্তীকালে বিমারু রাজ্যদের শ্লথ উন্নয়নের ফলে বিমারুর ধারণা পুনরুত্থিত হয়েছিল।
ইন্টার্নশিপ (ওয়েব ধারাবাহিক)

ইন্টার্নশিপ (ইংরেজি: Internsheep) বাংলা ভাষার ওটিটি প্ল্যাটফর্ম চরকির মৌলিক ওয়েব ধারাবাহিক। এটি পরিচালনা করেন রেজাউর রহমান। প্রধান ভূমিকায় আছেন সৌম্য জ্যোতি, মীর রাব্বি, শম্পা রেজা, সারাহ আলম, তাসলিমা হোসেন নদীসহ আরো অনেকে। এটি ২০২৩ সালের ২৩শে ফেব্রুয়ারি ওটিটি প্ল্যাটফর্ম চরকিতে মুক্তি পায়।
গ্রাজুয়েশন শেষে শুভ্র একটা এজেন্সিতে ইন্টার্ন হিসেবে যোগ দেয়। সে ভেবেছিল চাকরিতে ঢুকলেই জীবনের সব প্যারা শেষ। কিন্তু ইন্টার্নশিপের প্রথম কয়েক দিনের মাথায় শুভ্র বুঝতে পারে ব্যাপারটা এত সহজ হবে না। প্রতিদিন যুক্ত হয় নতুন নতুন কাজের প্রেশার, নতুন নতুন অ্যাডভেঞ্চার। একসময় ব্যক্তিজীবন আর কর্মজীবনের নিয়ে দ্বন্দ্বে পড়ে যায় শুভ্র।
এটি ২০২৩ সালের ২৩শে ফেব্রুয়ারি ভিডিও স্ট্রিমিং প্ল্যাটফর্ম চরকিতে মুক্তি পায়।
চাকচান মসজিদ

চাকচান মসজিদ (উর্দু: مسجد چقچن; অর্থ "অলৌকিক মসজিদ") হল উত্তর পাকিস্তানের গিলগিট-বালতিস্তান অঞ্চলের খাপলু শহরের একটি মসজিদ। ১৩৭০ সাল থেকে মসজিদটি এই অঞ্চলের প্রাচীনতম মসজিদগুলির মধ্যে একটি। আর এটি সেই সময় থেকে বিদ্যমান যখন এলাকার জনগণ বৌদ্ধধর্ম থেকে ইসলামে ধর্মান্তরিত হয়েছিল। মসজিদটি কাশ্মীর উপত্যকায় নির্মিত স্থাপত্যের অনুরূপ। এটি তিব্বতি, মুঘল এবং ফার্সি স্থাপত্যশৈলীর একটি নিখুঁত মিশ্রণ।
কিছু সূত্রের মতে মসজিদটি মীর সাইয়্যেদ আলী হামাদানী নির্মাণ করেছিলেন। কেউ কেউ বলে যে,কাশ্মীর থেকে বাল্টিস্তানে সুফি সাধক সৈয়দ নুরবখশের আগমনের পর স্থানীয় শাসক রাজা ইসলাম গ্রহণ করেন এবং ১৩৭০ খ্রিস্টাব্দে মসজিদটি নির্মাণের দায়িত্ব দেন। যাইহোক, পরবর্তী তত্ত্বের তারিখটি ঐতিহাসিক উৎসের বিপরীত অবস্থান ব্যক্ত করে যা থেকে বোঝা যায় যে মসজিদটি আসলে সৈয়দ নুরবখশ-এর জন্মের দুই দশকেরও বেশি আগে নির্মিত হয়েছিল।
পাকিস্তান সরকার চাকচান মসজিদকে পাকিস্তানের ঐতিহ্যবাহী স্থান হিসেবে তালিকাভুক্ত করেছে। ব্যাপক সংরক্ষণ কাজের পর মসজিদটি বর্তমানে ব্যবহার করা হচ্ছে।
স্থাপত্যগতভাবে মসজিদটি তিব্বতি,মুঘল এবং পারস্য শৈলীর একটি নিখুঁত মিশ্রণ, এবং একটি দ্বিতল কিউবিক কমপ্লেক্স নিয়ে গঠিত: আধা-বেসমেন্ট, উপরে একটি বুরুজ সহ এর নিচতলাটি বিদ্যমান। কিউবিক কাঠামোর পেরিমেট্রাল দেয়ালগুলি কাঠের স্ল্যাব দিয়ে তৈরি করা হয়। যাতে একটি ফ্রেম তৈরি করা হয়। যার ফাঁকা জায়গাগুলি কাদামাটি বা কাদা দিয়ে ডব করা হয়। আসলে এই প্রযুক্তিটি রোমান অপাস ক্র্যাটিকাম টেকনিকের মতো। নির্মাণের এই পদ্ধতিটি আবহাওয়ারোধী কাঠামো তৈরির জন্য পরিচিত প্রাচীনতম এবং এটি কঠোর শীতের অবস্থার জন্যও উপযুক্ত।
পেনা নদী

পেনা নদী (, ) উত্তর ম্যাসিডোনিয়ার একটি নদী। এটি দেশটির শার পর্বতমালা থেকে উদ্ভূত নদীগুলির মধ্যে দ্বিতীয় বৃহত্তম (ভার্দার নদীর পরেই)। এটি শার হ্রদগুলি থেকে আগত ভার্দার নদীর উপনদীগুলির মধ্যে বৃহত্তম। 
পেনা নদীর উৎসরূপী পাহাড়ি ঝর্ণাটি উত্তর ম্যাসেডোনিয়ার চাব্রিওলিকা ও বরিসলোইকা অঞ্চলে, শার পর্বতমালাতে, সমুদ্র সমতল থেকে ২৫০০ মিটার উচ্চতায় উৎপত্তিলাভ করেছে। প্রথমে দুইটি ক্ষুদ্র স্রোতধারা ভেশালা ও বোজোভচে গ্রামগুলির কাছে এসে সংযুক্ত হয়েছে। নদীটি তেতোভো শহরের কেন্দ্র দিয়ে অতিক্রম করে পোলোগ উপত্যকা ও সারাকিনো গ্রামের কাছ দিয়ে প্রবাহিত হয়ে ভার্দার নদীতে গিয়ে পড়েছে। 
নদীটির উৎস স্রোতধারাগুলি সমুদ্র সমতল থেকে ২৫০০ মিটার উচ্চতায় অবস্থিত। নদীটি প্রায় ২৭ কিলোমিটার দীর্ঘ। নদীটিতে আরও ১২টি উপনদী এসে পড়েছে, যাদের মধ্যে কারানিকোলোভস্কা নদী, প্রঝিনা নদী, ভেইজকা নদী, লেস্নিচকা নদী ও ব্রোদেচকা নদী বিশেষ উল্লেখ্য।
তেতোভো

তেতোভো (, , ) উত্তর ম্যাসেডোনিয়ার উত্তর-পশ্চিম অংশে, শার পর্বতমালার পাদদেশে অবস্থিত একটি শহর। শহরের বুক চিরে চলে গেছে পেনা নদী। আয়তনবিশিষ্ট ও এটি সমুদ্র সমতল থেকে উচ্চতায় অবস্থিত তেতোভো পৌরসভাটির জনসংখ্যা ৫২,৯১৫ (২০০২ সালের জনগণনা অনুযায়ী)। মূল তেতোভো শহরটি তেতোভো পৌরসভার অধিষ্ঠান।
তেতোভো শহরটিকে ১৪শ শতকে প্রাচীন ওয়ায়েনেওন শহরের স্থানে প্রতিষ্ঠা করা হয়। ১৫শ শতক থেকে প্রায় ৫ শতাব্দী যাবৎ এটি উসমানীয় শাসনের অধীনে ছিল। উসমানীয় শাসনামলে শহরের প্রায় সব অধিবাসী ইসলাম ধর্মে ধর্মান্তরিত হয় এবং এখানে বহুসংখ্যক উসমানীয় স্থাপত্যশৈলীর স্থাপনা নির্মাণ করা হয়, যাদের মধ্যে শারেনা জামিয়া (মসজিদ) ও আরাবাতি বাবা তেকে উল্লেখ্য; এই দুইটি স্থাপনা আজও গোটা ম্যাসেডোনিয়াতে উসমানীয় পর্বের সাক্ষ্য বহনকারী সবচেয়ে তাৎপর্যপূর্ণ দুইটি স্থান। উসমানীয় পর্বে শহরটি কসোভো ভিলায়েতে বা জেলার অংশ ছিল। একসময় এটি একটি আগ্নেয়াস্ত্র ও কামান কারখানার শহরে পরিণত হয়, এবং এর নাম বদলে "কালকান্দেলেন" ("বর্মভেদী") রাখা হয়। ফলে শহরে বহুসংখ্যক শ্রমিকের আগমন ঘটে ও শহরটির কলেবর বৃদ্ধি পায়। দুই বিশ্বযুদ্ধের পরে তেতোভো প্রথমে যুগোস্লাভিয়ার অংশে পরিণত হয় ও পরে যুগোস্লাভিয়া ভেঙে গেলে ম্যাসেডোনিয়া প্রজাতন্ত্রের অঙ্গীভূত হয়।
স্ট্যাফাইলোকক্কাস অরিয়াস

স্ট্যাফিলোকক্কাস অরিয়াস হলো একটি গ্রাম-পজিটিভ গোলাকৃতির ব্যাকটেরিয়া যেটি ব্যাসিলোটা পর্বের সদস্য এবং ঊর্ধ্ব শ্বাসনালী এবং ত্বকে স্থানীয় অণুজীব হিসেবে পাওয়া যায়। এটি ক্যাটালেস এনজাইম পরীক্ষায় পজিটিভিটি প্রদর্শন করে। এটি হলো একটি সুবিধাবাদী অক্সিজেন নির্ভর জীব যেটি অক্সিজেনের উপস্থিতি ছাড়াও বৃদ্ধি পেতে পারে। যদিও "এস. অরিয়াস" সাধারণত মানুষের মাইক্রোবায়োটার একটি সংমিশ্রণকারী হিসাবে কাজ করে, তবে এটি ক্ষেত্রবিশেষে সুবিধাবাদী সংক্রামক ব্যাকটেরিয়া হিসেবে কাজ করে। এটি ফোড়া, ত্বকের সংক্রমণ, সাইনুসাইটিস, খাদ্যে বিষক্রিয়া এবং শ্বাসযন্ত্রের সংক্রমণের প্রধান কারন। এই ব্যাকটেরিয়ার প্যাথোজেনিক স্ট্রেনগুলি শক্তিশালী টক্সিন প্রোটিন তৈরি করে যেগুলো অ্যান্টিবডিকে নিষ্ক্রিয় করে ফেলে। স্ট্যাফাইলোকক্কাস অরিয়াস এবং এর কিছু অ্যান্টিবায়োটিক-প্রতিরোধী বায়োটাইপ যেমন মেথিসিলিন-প্রতিরোধী এস. অরিয়াস (MRSA), ক্লিনিকাল মেডিসিনে একটি বিশ্বব্যাপী সমস্যা। অনেক গবেষণা এবং উন্নয়ন সত্ত্বেও, "এস. অরিয়াসের" কোনো ভ্যাকসিন অনুমোদিত হয়নি।
আনুমানিক ২০ থেকে ৩০% মানুষ দীর্ঘমেয়াদী "এস. অরিয়াসের" বাহক, যা স্বাভাবিক ত্বকের অংশ হিসাবে নাসারন্ধ্রে, এবং মহিলাদের নিম্ন প্রজননতন্ত্রে 
একজন সাধারণ বাসিন্দা হিস পাওয়া যায়াবে। "এস." ের কারণে"অরিয়াস" ছোটখাটো ত্বকের সংক্রমণ থেকে শুরু করে পিম্পল,ো, ফোঁড়া, সেলুলাইটিস, ফলিকুলাইটিস, কার্বাঙ্কেল, স্ক্যাল্ডেড স্কিন সিনড্রোম এবং ফোড়া থেকে শুরু করে নিউমোনিয়া, মেনিনজাইটিস এর মতো প্রাণঘাতী রোগ পর্যন্ত হমারাত্মক সংক্রমণে তে পারে।য়েঅস্টিওমাইলাইটিস, এন্ডোকারটক্সিক, বিষাক্ত শক সিন্ড্রোম, ব্যাকটেরেমিয়া এবহতে পারে। সেপসিস । এটি এখনও হাসপাতাল-অর্জিত সংক্রমণের সবচেয়ে সাধারণ পাঁচটি কারণের মধ্যে একটি এবং প্রায়শই অস্ত্রোপচারের পরে ক্ষত সংক্রমণের কারণ। প্রতি বছর, মার্কিন যুক্তরাষ্ট্র৫০০,০০০়সপাতাহাসপাতালে রোগী একটি স্ট্যাফিলোকক্কাল সংক্রমণে আক্।"." দ্বারা। মার্কিন যুক্তরাষ্ট্রে"৫০,০০০০" বছর 50,000 পর্যন্ত মৃত্যু "এস. অরিয়াস" সংক্রমণের সাথে যুক্ত।
"এস. অরিয়াস" ( , গ্রীক σταφυλόκοκκος, "আঙ্গুর-গুচ্ছ বেরি", ল্যাটিন "অরিয়াস", "গোল্ডেন") একটি সুবিধাবাদী অক্সিজেন নির্ভর, গ্রাম-পজিটিভ কক্কাস (গোলাকার) ব্যাকটেরিয়া যা "গোল্ডেন স্ট্যাফ" নামেও পরিচিত। "এস. অরিয়াস" নিশ্চল প্রকৃতির এবং স্পোর গঠন করে না। চিকিৎসাবিজ্ঞানে , ব্যাকটেরিয়াটিকে প্রায়শই "S. aureus", "Staph aureus" বা "Staph a হিসাবে উল্লেখ করা হয়।" . মাইক্রোস্কোপের মাধ্যমে দেখা হলে "এস. অরিয়াস" স্ট্যাফাইলোকক্কাই (আঙ্গুরের মতো ক্লাস্টার) হিসাবে উপস্থিত হয় এবং এতে বড়, গোলাকার, সোনালি-হলুদ উপনিবেশ থাকে। রক্ত অ্যাগার মাধ্যমে উৎপাদিত হলে সেখানে প্রায়শই হিমোলাইসিস ঘটে। "এস. অরিয়াস" বাইনারি ফিশনের মাধ্যমে অযৌন প্রজনন করে। কোষ বিভাজন সম্পূর্ণ বিচ্ছেদ প্রকৃতির। "এস. অরিয়াস" অটোলাইসিন দ্বারা মধ্যস্থতা করা হয় এবং এর অনুপস্থিতিতে বা লক্ষ্যবস্তু নিষেধে কন্যা কোষগুলি একে অপরের সাথে সংযুক্ত থাকে এবং ক্লাস্টার হিসাবে উপস্থিত হয়।
মানুষের মধ্যে, "এস. অরিয়াস" স্বাভাবিক মাইক্রোবায়োটার সদস্য হিসাবে উপরের শ্বাস নালীর, অন্ত্রের মিউকোসা এবং ত্বকে উপস্থিত থাকতে পারে। যাইহোক, যেহেতু "এস. অরিয়াস" নির্দিষ্ট হোস্ট এবং পরিবেশগত অবস্থার অধীনে রোগ সৃষ্টি করে তাই এটিকে একটি "প্যাথোবাোয়নট" হিসাবে চিহ্নিত করা হয়।
ত্বকের সংক্রমণ হলো "এস. অরিয়াস" সংক্রমণের সবচেয়ে সাধারণ রূপ। ছোট ফোড়া, ফলিকুলাইটিস, ইমপেটিগো, সেলুলাইটিস এবং আরও গুরুতর, আক্রমণাত্মক নরম-টিস্যু সংক্রমণ সহ বিভিন্ন উপায়ে এটি প্রকাশ করতে পারে।
বাংলাদেশ ইনস্টিটিউট অব ক্যাপিটাল মার্কেট

বাংলাদেশ ইনস্টিটিউট অব ক্যাপিটাল মার্কেট বাংলাদেশ সিকিউরিটিজ অ্যান্ড এক্সচেঞ্জ কমিশনের অধীনস্থ একটি প্রতিষ্ঠান। দক্ষ, প্রতিযোগিতামূলক এবং সমৃদ্ধ পুঁজিবাজার গঠনে প্রয়োজনীয় পেশাগত উৎকর্ষতা বৃদ্ধিতে প্রতিষ্ঠানটি কাজ করে।
"ক্যাপিট্যাল মার্কেট" এর জন্য ইনস্টিটিউট প্রতিষ্ঠার ধারণা সর্বপ্রথম চট্টগ্রাম স্টক এক্সচেঞ্জ উত্থাপন করে। পরবর্তীতে বিশ্বব্যাংক এর সম্ভাব্যতা যাচাই করে। যাচাই-বাছাইয়ের পর তারা দক্ষতা বৃদ্ধির জন্য একটি "সিকিউরিটিজ ইনস্টিটিউট" গঠনের প্রস্তাব দেয়। বিশ্বব্যাংকের রিপোর্ট প্রকাশের পর জাতিসংঘ উন্নয়ন কর্মসূচী ও এশীয় উন্নয়ন ব্যাংক "সিকিউরিটিজ ইন্ডাস্ট্রি ডেভেলপমেন্ট সেন্টার" ও "ন্যাশনাল ক্যাপিটাল মার্কেট ইনস্টিটিউট" গঠনের সুপারিশ করে। এরই পরিপ্রেক্ষিতে সরকার ২৪ জুলাই, ২০০৮ সালে "বাংলাদেশ ইন্সটিটিউট অব ক্যাপিটাল মার্কেট" স্থাপন করে এবং ৯ ডিসেম্বর, ২০০৯ সালে এর একাডেমিক কার্যক্রম শুরু হয়।
ব্যবস্থাপনার কার্যক্রম পরিচালনার জন্য ১৫ সদস্যের একটি পরিচালনা পর্ষদ গঠন করা হয়। তাঁরা হলেন:
ধনানা

ধনানা (ধনানা) অলাদাদপুরের কাছে, হরিয়ানার সোনিপত জেলার একটি গ্রাম, গোহানা তহসিলের অন্তর্গত।
২০১১ সালের আদমশুমারি অনুসারে ধাননা আলাদাদপুর সম্পর্কে তথ্য অনুসারে বাঁকা লেখা ধাননা আলাদাদপুর গ্রামের অবস্থান কোড বা গ্রামের কোড হল ০৫৯৬৫৫। ধনানা আলাদাদপুর গ্রাম ভারতের হরিয়ানার সোনিপাত জেলার গোহানা তহসিলে অবস্থিত। এটি উপ-জেলা সদর দফতর গোহানা থেকে ২০ কিলোমিটার দূরে এবং জেলা সদর দফতর সোনিপত থেকে ৫৬ কিলোমিটার দূরে অবস্থিত। ২০০৯ সালের পরিসংখ্যান অনুসারে, ধনানা হল আলাদাদপুর গ্রামের একটি গ্রাম পঞ্চায়েত। গ্রামের মোট ভৌগোলিক আয়তন ১৮২৬ হেক্টর। ধাননা আলাদপুর শহরের জনসংখ্যা হল ৬৫৯১ জন। ধাননা আলাদাদপুর গ্রামে প্রায় ১২০৪ টি ঘর রয়েছে। ২০১৯ সালের পরিসংখ্যান অনুসারে, ধনানা আলাদদপুর গ্রাম বরোদা বিধানসভা এবং সোনিপত সংসদীয় কেন্দ্রের অধীনে আসে। জুলানা ধাননা আলাদাদপুরের নিকটতম শহর।
২০২৩ এসিসি পুরুষ প্রিমিয়ার কাপ

২০২৩ এসিসি পুরুষ প্রিমিয়ার কাপ একটি ক্রিকেট টুর্নামেন্ট যেটি ২০২৩ সালের এপ্রিল ও মে মাসে নেপালে অনুষ্ঠিত হয়। টুর্নামেন্টের বিজয়ী দল ২০২৩ পুরুষ এশিয়া কাপে খেলার যোগ্যতা অর্জন করে। এছাড়া টুর্নামেন্টের সেরা তিনটি দল ২০২৩ এসিসি উদীয়মান দল এশিয়া কাপে উত্তীর্ণ হয়।
২০২৩ সালের মার্চ মাসে টুর্নামেন্টের সূচি ঘোষিত হয়। ২০২৩ এসিসি পুরুষ চ্যালেঞ্জার কাপের সেরা দুই দল হিসেবে এ টুর্নামেন্টে উত্তীর্ণ হয় সৌদি আরব ও বাহরাইন।
টুর্নামেন্টের ফাইনালে সংযুক্ত আরব আমিরাতকে পরাজিত করে বিজয়ী হওয়ার পাশাপাশি ২০২৩ এশিয়া কাপে উত্তীর্ণ হয় স্বাগতিক নেপাল। ফাইনালে উত্তীর্ণ দুই দল ছাড়াও ওমান ২০২৩ উদীয়মান দল এশিয়া কাপে খেলার যোগ্যতা অর্জন করে।
বাহরাইন দলে আমির বিন নাসির, ইয়াসির নাজির, জিশান আব্বাস ও সরফরাজ আলিকে স্ট্যান্ডবাই খেলোয়াড় হিসেবে রাখা হয়। সংযুক্ত আরব আমিরাত দলে আর্যাংশ শর্মা ও আলি আমির নাসিরকে রিজার্ভ খেলোয়াড় হিসেবে রাখা হয়। নেপাল দলে অর্জুন সউদ, কিশোর মাহাতো, সন্দীপ জোরা ও সূর্য তামাংকে রিজার্ভ খেলোয়াড় হিসেবে রাখা হয়।
 প্লেঅফে উত্তীর্ণ
 প্লেঅফে উত্তীর্ণ
সংক্ষিপ্ত প্রচারণা বিজ্ঞপ্তি

সংক্ষিপ্ত প্রচারণা বিজ্ঞপ্তি বলতে কোনও সৃষ্টিকর্ম যেমন গ্রন্থ, চলচ্চিত্র, ইত্যাদির সাথে সংযুক্ত বিজ্ঞাপনী প্রচারণা ও বেচাকেনার প্রসারে সাহায্যকারী সংক্ষিপ্ত রচনাকে বোঝায়। এটি লেখক বা সৃষ্টিকর্তা নিজে, কিংবা প্রকাশক লিখতে পারেন, অথবা অন্যান্য পাঠক-দর্শক-সমালোচকদের উদ্ধৃতি সংকলন করে এটি প্রস্তুত করা হতে পারে। এর উদ্দেশ্য সৃষ্টিকর্মটিকে ক্রেতার কাছে আরও চিত্তাকর্ষক ও আগ্রহজনক করা। আদিতে সংক্ষিপ্ত প্রচারণা বিজ্ঞপ্তিগুলি বইয়ের পেছনের পৃথক শক্ত ধূলি-মলাটে (ডাস্ট জ্যাকেট) মুদ্রিত থাকত। গণ-বাজারজাতকৃত নরম মলাটের (পেপারব্যাক) বইগুলির ক্ষেত্রে দুই মলাটেই এটি মুদ্রিত হয়। এছাড়া আধুনিক যুগে এসে ওয়েব প্রবেশদ্বার (পোর্টাল) বা সংবাদ ওয়েবসাইটগুলিতেও এগুলি পাওয়া যায়।
সংক্ষিপ্ত প্রচারণা বিজ্ঞপ্তিকে ইংরেজিতে "ব্লার্ব" (Blurb) বলা হয়।
পীরগঞ্জ থানা, ঠাকুরগাঁও

পীরগঞ্জ থানা বাংলাদেশের ঠাকুরগাঁও জেলার অন্তর্গত পীরগঞ্জ উপজেলার একটি থানা।
১৮৭০ খ্রিস্টাব্দে পীরগঞ্জ থানা প্রতিষ্ঠা লাভ করে।
পীরগঞ্জ উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম পীরগঞ্জ থানার অধীন।
কুমাসি কেন্দ্রীয় মসজিদ

কুমাসি কেন্দ্রীয় মসজিদ হল ঘানার আশান্তি অঞ্চলের রাজধানী শহর কুমাসিতে অবস্থিত একটি মসজিদ। মসজিদটি এই অঞ্চলের মুসলমানদের উপাসনার স্থান হিসেবে পরিচয় বহন করে। এটি বর্তমানে আশান্তি অঞ্চলের বৃহত্তম মসজিদ এবং ঘানার দ্বিতীয় বৃহত্তম মসজিদ। এটি সম্পূর্ণভাবে ঘানার ভাইস প্রেসিডেন্ট ড. মাহামুদু বাউমিয়ার অর্থায়নে সম্পন্ন হয়েছে।
কুমাসি কেন্দ্রীয় মসজিদটি ১৯৫০ এর দশকের গোড়ার দিকে আশান্তি অঞ্চল-এ ক্রমবর্ধমান মুসলিম জনসংখ্যার জন্য স্থাপিত হয়েছিল। ক্রমবর্ধমান মুসল্লিদের থাকার জন্য মসজিদটি কয়েক বছর ধরে বেশ কিছু সংস্কার করা হয়েছে।
২০২০ সালে ঘানার ভাইস প্রেসিডেন্ট, ডক্টর মাহামুদু বাউমিয়া ৫৬ বছরের পুঞ্জীভূত ইজারা বকেয়া নিষ্পত্তি করার পর কুমাসি কেন্দ্রীয় মসজিদটি সংস্কার করার প্রতিশ্রুতি দিয়েছিলেন। সংস্কার প্রকল্পের লক্ষ্য ছিল মসজিদের সুবিধার উন্নতি করা এবং এটিকে উপাসকদের জন্য আরও প্রবেশযোগ্য করে তোলা। প্রকল্পটি ২০২৩ সালের গোড়ার দিকে সম্পন্ন হয়। মসজিদটি আনুষ্ঠানিকভাবে ২০২৩ সালের ৩ মার্চে ভাইস প্রেসিডেন্ট কর্তৃক চালু করা হয়েছে।
কমিশনিং ইভেন্টে উল্লেখযোগ্য ব্যক্তিত্ব যেমন আসন্তেহেন, দ্বিতীয় ওতুমফুও নানা ওসেই টুটু, জাতীয় প্রধান ইমাম শেখ ওসমান নুহু শারুবুতু, সরকারি কর্মকর্তা, কূটনীতিক, আঞ্চলিক ইমাম, জোঙ্গো প্রধান এবং বিশিষ্ট খ্রিস্টান ও মুসলিম ধর্মীয় নেতারা উপস্থিত ছিলেন।
সংস্কারের ফলে অন্যান্য বৈদ্যুতিক জিনিসপত্র ছাড়াও একটি ৭০০০-সিটের ধারণক্ষমতার একটি মসজিদ ঘর রয়েছে। একটি ১০০-ধারণক্ষমতার অযু কেন্দ্র আছে। ৩০টি ভূগর্ভস্থ ওয়াশরুম, ৫০০-ধারণক্ষমতার কনফারেন্স হল, দুই বেডরুমের অ্যাপার্টমেন্ট এবং ১১টি সজ্জিত অফিস রয়েছে। কুমাসি কেন্দ্রীয় মসজিদটি বর্তমানে আশান্তি অঞ্চলের বৃহত্তম মসজিদ।
কুমাসি কেন্দ্রীয় মসজিদের একটি অনন্য স্থাপত্য শৈলী রয়েছে যা ঐতিহ্যবাহী ঘানা এবং ইসলামিক প্রভাবকে মিশ্রিত করে। মসজিদটি একটি আয়তাকার ভবনসমপন্ন যার একটি সমতল ছাদ আছে। একটি কেন্দ্রীয় গম্বুজ এবং চারটি মিনার রয়েছে। মসজিদের সম্মুখভাগে জটিল জ্যামিতিক নিদর্শন এবং ক্যালিগ্রাফিক শিলালিপি রয়েছে। যা ইসলামি স্থাপত্যের আদর্শতা তুলে ধরে। মসজিদের অভ্যন্তরটি রঙিন মোজাইক এবং ক্যালিগ্রাফিক শিলালিপি দিয়ে সজ্জিত।
মার্সেলো গ্রোয়ে

মার্সেলো গ্রোয়ে (; জন্ম: ১৩ জানুয়ারি ১৯৮৭) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং ব্রাজিল জাতীয় দলের হয়ে গোলরক্ষক হিসেবে খেলেন।
২০০৫ সালে, মার্সেলো ব্রাজিল অনূর্ধ্ব-১৮ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় এক বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৫ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।
মার্সেলো গ্রোয়ে ১৯৮৭ সালের ১৩ই জানুয়ারি তারিখে ব্রাজিলের কাম্পো বোমে জন্মগ্রহণ করেছেন এবং সেখানেই তার শৈশব অতিবাহিত করেছেন।
মার্সেলো ব্রাজিল অনূর্ধ্ব-১৮ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ২ ম্যাচে অংশগ্রহণ করেছেন।
চ্যাক্কাভারাট্টি

চ্যাক্কাভারাট্টি , চ্যাক্কা ভারাত্তিয়াথু , চাক্কা ভারাত্তি হল রসাল ফল কাঁঠাল সংরক্ষণ প্রণালী বা কাঁঠালের হালুয়া বা কাঁঠালের তৈরি এক ধরনের খাবার। প্রথমে পাকা কাঁঠালের বীজ বের করে ছোট ছোট টুকরা করা হয়। এরপর গুড়ের তৈরি সিরাপে ও ঘি মিশিয়ে  রান্না করা হয়। পরিশেষে মিশ্রণটি একটি পেস্ট বা জ্যামের মতো অবস্থায় এলে,  ঠাণ্ডা করার পর পরিবেশন করা যেতে পারে এবং  ছয় থেকে দশ মাস সময়ের জন্য সংরক্ষণ করেও রাখা যায়। দক্ষিণ ভারতের কেরলবাসীরা বা মালয়ালিরা তাদের ঐতিহ্যবাহী সুস্বাদু খাবার- অডা তৈরিতে, অডা'র অভ্যন্তরে চ্যাক্কাভারাট্টি'-র 'পুর' দিয়ে থাকে এবং মন্দিরে পূজায় সেটি প্রসাদ হিসাবে দেবতাকে নিবেদন করে থাকে।
ফাহিম মোহাম্মদ

ফাহিম মোহাম্মদ (জন্ম ২৬ জুলাই ২০০০) তিনি একজন ফ্রান্স - বাংলাদেশী দাবা খেলোয়াড়। তিনি ২০১৭ সালে থেকে একজন দাবাড়ু ফিদে মাস্টার । তার সর্বোচ্চ রেটিং ছিল ২৩৮৩ (জুন ২০১৮ সালে )।
তিনি ২০০০ সালে বাংলাদেশের ঢাকায় জন্মগ্রহণ করেন এবং ২০০৮ সালে তার বাবার সাথে ফ্রান্সে চলে আসেন। পরিবারটি রাজনৈতিক আশ্রয় চেয়েছিল যা প্রাথমিকভাবে ফরাসি কর্তৃপক্ষ প্রত্যাখ্যান করেছিল। এদিকে ফাহিম ক্রিটিলের দাবা ক্লাবে দাবা খেলা শুরু করেছিলেন। তিনি ২০১২ সালে অনূর্ধ্ব -১২ বিভাগে জাতীয় দাবা চ্যাম্পিয়ন হন। তিনি দাবা খেলায় দক্ষতা অর্জন করতে থাকেন এবং ২০১৬ সালের মধ্যে তাঁর এলো রেটিং বেড়ে ২২৭৬ হয়ে যায় , যা তাঁকে অনূর্ধ্ব -১৬ বিভাগে বিশ্বের শীর্ষ ১৫০ খেলোয়াড়ের মধ্যে স্থান পায়। 
২০১৪ সালে সোফি লে কলেনেক এবং জেভিয়ার পারমেন্টিয়ারের একটি বইয়ে ফাহিমের জীবনকাহিনী বলা হয়েছে । বইটি ' এ কিং ইন হাইডিং " শিরোনামে ইংরেজি সহ একাধিক ভাষায় অনুবাদ করা হয়েছে। বইটি ফাহিম নামে একটি চলচ্চিত্রেও রূপান্তরিত হয়েছে। পিয়েরে - ফ্রাঙ্কোইস মার্টিন - লাভাল পরিচালিত এবং জেরার্ড ডেপারডিউ অভিনীত চলচ্চিত্রটি ২০১৯ সালে মুক্তি পায়।